Ειδική ομάδα προκλήσεων στο Αιγαίο έχει συγκροτήσει η Τουρκία - ΤΑ ΝΕΑ\ntanea.gr > Πολιτική > Κυβέρνηση > Ειδική ομάδα προκλήσεων στο Αιγαίο έχει συγκροτήσει η Τουρκία\nΜόλις έξι-οκτώ τουρκικά αεροσκάφη κατά μέσο όρο, περίπου τρεις σχηματισμοί δηλαδή, είναι αυτά που προχωρούν καθημερινά στο μπαράζ παραβιάσεων του εθνικού εναέριου χώρου της Ελλάδας\nΜάνος Χαραλαμπάκης 28 Απριλίου 2020 | 07:44\nΕίναι χαρακτηριστικό ότι μόλις έξι-οκτώ τουρκικά αεροσκάφη κατά μέσο όρο, περίπου τρεις σχηματισμοί δηλαδή, είναι αυτά που προχωρούν καθημερινά στο μπαράζ παραβιάσεων του εθνικού εναέριου χώρου της Ελλάδας, αλλά και στις αλλεπάλληλες πτήσεις πάνω από μεγάλα και μικρά ελληνικά νησιά. Την περασμένη Τετάρτη για παράδειγμα, οι 35 παραβιάσεις και οι 10 υπερπτήσεις ακόμα και πάνω από μεγάλα νησιά του Αιγαίου έγιναν από συνολικά οκτώ τουρκικά αεροσκάφη. Τα έξι ήταν F-16, ενώ συμμετείχαν και δύο F-4 που θεωρούνται παλιάς τεχνολογίας.\nΟι επιτελείς του ελληνικού Πενταγώνου θεωρούν ότι δεν πρόκειται για σύμπτωση αλλά για έναν οργανωμένο σχεδιασμό της Αγκυρας που στόχο έχει να στείλει μήνυμα στην Αθήνα ότι η Τουρκία με λίγα μέσα, χωρίς σπατάλες δυνάμεων και καυσίμων μπορεί να συντηρεί τις προκλήσεις της και να έχει διαρκή παρουσία στο Αιγαίο. Με αυτή την τακτική εξάλλου, μέσα σε μόλις ένα τετράμηνο οι υπερπτήσεις απ' αυτά τα λίγα τουρκικά μαχητικά έχουν ξεπεράσει τις 240, όταν πέρυσι όλη τη χρονιά ήταν 124.\nΣτρατιωτικές πηγές επισημαίνουν πως είναι φανερό ότι ο κορωνοϊός έχει επηρεάσει τις ένοπλες δυνάμεις της Τουρκίας - υπάρχουν κρούσματα, αν και δεν δημοσιοποιούνται - και έχει επιδεινώσει περαιτέρω τα οικονομικά προβλήματα της γείτονος. Η πολυδιαφημισμένη άσκηση «Γαλάζια Πατρίδα» (Mavi Vatan) που θα διεξαγόταν αυτές τις μέρες ουσιαστικά έχει ακυρωθεί μολονότι η Αγκυρα δεν το έχει ανακοινώσει επισήμως. Περιορισμένη είναι και η παρουσία των τουρκικών ακταιωρών στο Αιγαίο. Εντούτοις οι ίδιες πηγές προσθέτουν πως αυτό δεν σημαίνει ότι η πανδημία έχει βάλει «φρένο» στην τουρκική προκλητικότητα. Είναι σαφείς οι εντολές της τουρκικής κυβέρνησης, λένε, η ακραία συμπεριφορά να συνεχιστεί, ίσως όμως με οικονομία δυνάμεων. Δεν θα πρέπει να λησμονείται άλλωστε ότι η ποιοτική αναβάθμιση της τουρκικής επιθετικότητας, όπως είναι οι υπερπτήσεις στον Εβρο, αλλά και σε μεγάλα ελληνικά νησιά, στη Ρόδο, στη Λέσβο, στη Χίο, στη Λήμνο, έχουν εκδηλωθεί ακριβώς αυτή την περίοδο.


Βούλωσέ το, δεν ξέρεις μπάσκετ - Contra.gr - Live Sports Magazine\nΛΕΠΤΟΛΟΓΟΣ ΤΕΛ. ΑΝΑΝΕΩΣΗ: 08 Νοε. 2016 | 15:15\nΑπό μικρός Λεπτολόγος, που ήμανε (παρατατικός του είμαι, ήμαν, ήμανε, ήσαντε, πάλι εγώ θα σας μάθω γραμματική επιτέλους) εκεί στο "Τρίποντο", είχα την αίσθηση (ναι μα το Θεό) ότι το μπάσκετ είναι ωραίο, επειδή δεν ξέρουμε επακριβώς τους κανονισμούς. Και ορισμένα μυστικά, κρατούνται επτασφράγιστα, κλειδωμένα στα συρτάρια των αρχιδιαιτηταράδων (συνειρμοί, αλλού έτσι;)\nΕίναι, κάτι σαν εθιμικό δίκαιο εξ από ανέκαθεν και παλαιόθεν, ένθεν κακείθεν και παιδιόθεν, να έρχεται κάποια στιγμή που θα αναφωνήσεις σε έναν απορημένο φίλο σου, για το τι έδωσε ο ρέφερης: "Μεγάλε μη διαμαρτύρεσαι. Άμα δε ξέρεις, βούλωσέ το. Το μπάσκετ δεν είναι για όλους".\nΒέβαια, βέβαια. Αυτά μου άρεσαν και εξακολουθούν να με συγκλονίζουνε, σαν τα μαύρα μάτια σου (άσχετο, αλλά κάπου ήθελα να το κολλήσω). Όπως λέει και ο φίλος μου ο Ιωβ "το μπάσκετ είναι σαν την εκκλησία, πολλοί πάνε, λίγοι το καταλαβαίνουν".\nΑ όλα κι όλα. Αν δεν υπάρχει ένα μυστήριο, μια εσάνς ότι τα πράγματα δεν είναι ακριβώς έτσι, πώς θα ξεχωρίζαμε από τους άλλοι. Κάνει κάποιος βήματα, ας πούμε. Τον βλέπεις αντί για ένα, δυο και σουτ που μας μαθαίνανε οι προπονητάδες, κάνουν ένα δυο, τρία. Λες "βήματα", αλλά έρχεται ο ειδικός και σου λέει: "Δεν είναι. Οι Αμερικανοί αφήνουν ένα βηματάκι". Γιατί ρε παιδιά το αφήνουν; Είναι λάρτζ δε φέλοους αμέρικανς και κάνουν κουβαρνταλίκια στα βήματα.\nΠιο πολύ μου αρέσει, όμως, από πολύ κοντά θαυμάσια, οι ιδέες που κατά καιρούς κατεβάζει η γκλάβα των αρχιδιαιτηταράδων. Η αλλαγή των κανονισμών είναι ένα χούι, που κρατάει από παλιά. Τα 30'' έγιναν 24'', τα 10'' έγιναν 8'', τα δυο ημίχρονα τέσσερα δεκάλεπτα, το τρίποντο από τα 6.25 πήγε στα 6.75, αλλά στο ΝΒΑ είναι στα 7.25, σκέφτομαι στο δικό μου πρωτάθλημα να βάλω τη γραμμή στα 8.35 (δικό μου είναι ό,τι θέλω θα το κάνω). Από πέρσι έχει αποφασιστεί η αλλαγή του κανονισμού στο αντιαθλητικό φάουλ, η οποία θα εφαρμοστεί από του χρόνου.\nΓια να μη μείνουμε, όμως, μια χρονιά χωρίς τον αντιπαθητικό ξερόλα μπασκετικό φίλο μας, που θα' ρθει και θα σου πει "δεν είναι εύκολο το μπασκετάκι ρεεεε" στην Ευρωλίγκα αποφάσισαν, να ούμε, ότι έπρεπε ο κανονισμός να ισχύσει ατύπως από φέτος. Δεν εφαρμόζεται, όμως, ο νέος κανονισμός αλλά όπως λέει αυστηροποιείται ο ήδη υπάρχων. Και ναι, τα φάουλ τακτικής για να ανακοπεί ο αιφνιδιασμός δίνονται αντιαθλητικά, αλλά υπάρχει πάντα μια υποσημείωση. Αν ο επιτιθέμενος που δεχθεί το φάουλ, δεν κινδυνεύει να πέσει από το μαρκάρισμα, τότενες οι ρεφερήδες δεν σφυράνε αντιαθλητικό, αλλά κανονικό φάουλ.\nΟι πρώτοι που μπερδεύτηκαν ήταν οι ίδιοι οι διαιτητάδες στο σεμινάριο της Ευρωλίγκας. Και άμα ξεμπερδευτούν γράφτε μου. Θα το διαβάσω...\nΕΝΑ ΠΑΙΧΝΙΔΙ ΠΑΡΑΠΑΝΩ, ΜΟΝΟ\nΑ, η Ευρωλίγκα φέτος είναι μαραθώνιος. Παίζουν συνέχεια τα παιδιά. Θα κουραστούν. Οι τραυματισμοί. Λιμός, καταποντισμός, σεισμός. Εντάξει παίδες, μεγάλη είναι η Γιουρολίγκα, το εμπεδώσαμε. Αλλά μέχρι τώρα, μέσα Νοεμβρίου οι ομάδες έχουν δώσει μόλις ένα παιχνίδι περισσότερο σε σχέση με πέρσι. Δεν είναι θέμα ... κούρασης, λοιπόν. Σε κάνα, δυο μήνες, να το συζητήξομε. Τώρα, όχι.\n- Καλά ρε Λεπτολόγε, και η Μπαρτσελόνα που αποδεκατίστηκε;\n- Δηλαδή ο Λαουάλ, που έχει εγχειριστεί από το καλοκαίρι, ο Κόπονεν που τράκαρε με το αμάξι και ο Ναβάρο, που τραυματίστηκε στο δεύτερο κιόλας παιχνίδι, είναι τραυματισμοί που οφείλονται στην κούραση των συνεχόμενων αγώνων.\nΠώς σας ταπώνω έτσι, εν τοιαύτη περιπτώσει;\nΔΕΝ ΚΕΡΔΙΖΕΙΣ ΚΑΘΕ ΦΟΡΑ ΤΟ ΛΑΧΕΙΟ\nΨάχνει ο ελ βαζέλ να βρει γκαρντ μέχρι να επιστρέψει ο Μάικ ο Τζέιμς, ας ούμε, αλλά οι πόρτες κλείνουνε. Η Βαλένθια ήθελε εξήντα χιλιαρικάκια για να αφήσει το Μάρκο Πόποβιτς. Εμ τι νομίζατε; Έτσι είναι εύκολο, να πάρεις παίκτη και μάλιστα επιπέδου Ευρωλίγκας, ενώ τα ρόστερ είναι κλεισμένα. Όχι ότι δε βρίσκεις. Θα πρέπει όμως να τα σκάσεις. Και δεν ξες (που λένε και στη Λάρισα) αν θα κάνεις πετυχεσιά ή όχι. Το λέω σε όσους πιστεύουν ότι στο μπάσκετ, οι αλλαγές παικτών είναι εύκολες. Είναι, αλλά δεν σου τυχαίνουν κάθε φορά λαχεία όπως ο Λο και ο Ντόρσεϊ...\nΧΑΣΕ ΚΙ ΕΝΑ ΡΕ ΠΑΙΔΑΚΙ ΜΟΥ\nΟ Στεφ Κάρι έβαλε ένα, δύο, τρία, τέσσερα, πέντε, έξι, εφτά, οκτώ, εννιά, δέκα, έντεκα, δώδεκα, δεκατρία ... τρίποντα (στα 17). Άμα ήμανε αντίπαλός του, θα τον είχα κοπανήσει. Ή θα έκανε τον ... Βουτσά, μπας και χάσει κανένα\nΠΟΙΟΣ ΕΙΝΑΙ Ο ΡΟΜΠΕΡΤ\nΠοιος είναι ο Ρόμπερτ Ρέντφορντ στον ΕΣΑΚΕ;\nΠοιο κυβερνητικό στέλεχος, που έχει και σχέση με το μπάσκετμπολ, όταν έγιναν οι εκλογές είχε φρίξει φωνάζοντας στους διαδρόμους "ρε θα μας κυβερνήσουν οι κομμουνιστές";\nΩΡΑΙΑ ΑΛΛΑ ΟΧΙ ΚΑΙ ΤΡΟΜΕΡΗ\nΜια υπερβολή την έχουτε που λένε και στο χωριό μου, στο Μάραθο, στα σάιτς. Κάτι ασύλληπτα, κάτι απίστευτα, κάτι απίθανα, τα γράφετε με ευκολία, που αν συμβεί κάτι ασύλληπτο, δεν θα βρείτε λέξη να γράψετε. Διαβάζω λοιπόν "τρομερή κίνηση Παππά" και σκέφτομαι "ο Νίκος σούταρε από το ΟΑΚΑ και σκόραρε στη Λευκάδα", ή "έδωσε το μισό του συμβόλαιο στο ΚΚΕ". Όχι, κύριε. Η τρομερή κίνηση ήταν ότι έκανε φάουλ σε ένα παιδάκι της Δόξας, για να βάλει μια βολή και να γράψει τον πρώτο του πόντο στην καριέρα του στην Α1. Ωραία ναι, τρομερή όχι!


Ένας χρόνος Covid-19: Έλληνες στις τέσσερις γωνιές του πλανήτη περιγράφουν τη ζωή τους με την πανδημία - BANKSNEWS.GR\nΌταν καταγραφόταν το πρώτο κρούσμα της Covid-19 στην Ελλάδα, στις 26 Φεβρουαρίου 2020, ο πλανήτης υποδεχόταν ήδη την πανδημία του 21ου αιώνα. Αυτές τις στιγμές, την “εκκίνηση” της υγειονομικής περιπέτειας στον τόπο όπου διαβιούν, κατά τον πρώτο αυτό χρόνο της πανδημίας, περιέγραψαν στον ραδιοφωνικό σταθμό του Αθηναϊκού/Μακεδονικού Πρακτορείου Ειδήσεων “Πρακτορείο 104,FM” Έλληνες που έζησαν σε μέρη διαφορετικά από την πατρίδα τους.\n“Δύσκολο να περιγράψει κανείς την απότομη αλλαγή στον τρόπο ζωής σε μία μητρόπολη, όπως η Νέα Υόρκη. Ξαφνικά σταμάτησε η ζωή όπως την ξέραμε, η δουλειά μας, η δράση μας στην ελληνική Ομογένεια”. Ο Φώτης Παπαγερμανός εργάζεται ως φωτογράφος στην πόλη που χτυπήθηκε όσο λίγες στον πλανήτη από το πρώτο κύμα της διασποράς του SARS-COV-2. Τους πρώτους μήνες, όπως εξηγεί, αναγκάστηκε να περιοριστεί μέσα στο σπίτι σε σχεδόν απόλυτη απομόνωση. “Όσα συνέβαιναν μας καθήλωσαν. Ακόμα οι σημαντικές επισκέψεις στον γιατρό που έπρεπε τότε να κάνω έγιναν με τηλεδιάσκεψη”, εξηγεί.\nΣήμερα, η Νέα Υόρκη έχει επανέλθει σε σχετικά κανονικούς ρυθμούς και η αισιοδοξία έχει τη “μορφή” μιας σύριγγας: “Άνοιξε η αγορά, έκλεισαν τα εστιατόρια, σήμερα όμως και με την έναρξη των εμβολιασμών ελπίζουμε επιτέλους σε καλύτερες μέρες…”, καταλήγει ο κ. Παπαγερμανός.\nΣτο Λος Άντζελες επικρατούν εικόνες σχεδόν κινηματογραφικές. “Η πόλη είναι σήμερα άδεια. Ήμασταν σε αυστηρό λοκντάουν από τον Μάρτιο του 2020. Κάναμε μία παύση για 10-15 ημέρες τον περασμένο Ιούνιο, αλλά μας έκλεισαν πάλι. Έχουμε συμπληρώσει περίπου δέκα μήνες τον τελευταίο χρόνο με αυστηρά μέτρα και απαγόρευση κυκλοφορίας από τις 10 το βράδυ. Οι 9 από τους 10 φίλους μου έχουν πια φύγει. Επέστρεψαν σε μικρότερες πόλεις, στα χωριά τους, πολλοί στο πατρικό τους”, αναφέρει ο Σταύρος Βασιλειάδης, στέλεχος εταιρείας.\n“Τον Φεβρουάριο του 2020, η πόλη ετοιμαζόταν για την τελετή των Βραβείων Όσκαρ! Βιώναμε μια ζωή με πάρα πολύ γρήγορους ρυθμούς. Δύο μήνες μετά, ήμασταν ένας άλλος κόσμος. Κλειδαμπαρωμένα τα καταστήματα τροφίμων και, το πιο τρομακτικό, μια τεράστια αύξηση των αστέγων… άτομα που ήταν κοινοί αστοί. Ζούσαν με την οικογένειά τους σε πάρκινγκ πολυκαταστημάτων ή κάτω από γέφυρες. Άνθρωποι καλοντυμένοι και περιποιημένοι με ένα στρώμα στο πορτ μπαγκάζ του αυτοκινήτου τους. Καταστάσεις που δεν πίστευα ποτέ πως θα ζήσω εδώ”, εξιστορεί ο κ. Βασιλειάδης.\nΗ σκληρή Μαλαισία, η πειθαρχημένη Κορέα, τα “χρυσά” Εμιράτα\n“Αυτή τη στιγμή είναι σε ισχύ το λοκντάουν στη Μαλαισία, όμως σιγά σιγά τώρα, τα μέτρα χαλαρώνουν, ενώ φτάνει και το πρώτο μεγάλο φορτίο εμβολίων. Η Μαλαισία πήρε πολύ αυστηρά μέτρα με την έναρξη της πανδημίας. Πολλές φορές υπήρχε στρατός στον δρόμο, ενώ απαγορεύτηκε η έξοδος από τα σπίτια, κάτι που βοήθησε τη χώρα να κρατήσει χαμηλά τα νούμερα. Ο αριθμός των εμβολιασμένων πάντως είναι χαμηλός”. Με αυτό τον τρόπο περιγράφει τη σημερινή κατάσταση ένας από τους περίπου 200 Έλληνες μόνιμους κατοίκους της τροπικής χώρας, ο Δρ. Στέλιος Πλαινιώτης, διευθύνων σύμβουλος εταιρείας συμβούλων περιβαλλοντικού σχεδιασμού με έδρα την Κουάλα Λουμπούρ.\nΣτην εξελιγμένη Νότια Κορέα, το δεύτερο σπίτι του κ. Πλαινιώτη “υποδέχτηκαν” την Covid-19 τον Φεβρουάριο του 2020 διαφορετικά. “Η δουλειά μου περιλαμβάνει πολλά ταξίδια εκεί και βίωσα μια τελείως διαφορετική αντιμετώπιση: οι αρμόδιοι στοχεύουν στην πρόληψη. Οι Κορεάτες είναι πολύ πειθαρχημένοι, εμπιστεύονται ιδιαίτερα την κυβέρνηση και έχουν πολύ ανεπτυγμένο ένα συναίσθημα συλλογικότητας”, εξηγεί ο Έλληνας επιχειρηματίας.\n“Στην Κορέα, η απομόνωση των περιστατικών και οι απλές υποδείξεις των αρχών για χρήση μάσκας και αποφυγή κοινωνικής επαφής κατάφεραν να κρατήσουν εκεί την πανδημία σε πολύ χαμηλά επίπεδα μετά την αρχική έκρηξη”, συμπληρώνει ο κ. Πλαινιώτης, περιγράφοντας έναν θετικό αντίκτυπο στον εκεί εργασιακό τομέα. “Οι συνθήκες εργασίας έχουν αλλάξει. Ο χρόνος που αναλώνονταν σε ταξίδια και συναντήσεις έχει ελαχιστοποιηθεί. Είναι μια θετική πτυχή”.\nΑναφέρεται, δε, και σ’ ένα… ιδιότυπο κοινωνιολογικό στοιχείο που ενώνει Ελλάδα και Μαλαισία. “Οι Malays, η πιο μεγάλη κοινότητα, έχουν στερηθεί εξαιτίας του εγκλεισμού την εκδρομή τους στο… χωριό τους, στη ζούγκλα! Με κάθε ευκαιρία ή γιορτή επιστρέφουν εκεί για να δουν τους γονείς τους. Είναι πολύ κοινωνικοί πολίτες, όσο εμείς, ίσως και περισσότερο. Τους έχει στοιχίσει πολύ ο εγκλεισμός”, εξηγεί.\nΜερικές χιλιάδες χιλιόμετρα μακριά, στο διάσημο Ντουμπάι, ο Νίκος Μητσάκος, εργαζόμενος στον τομέα της ναυτιλίας, περιγράφει στο --ΜΠΕ την επιστροφή στην κανονικότητα. “Σήμερα δεν υπάρχει κάποιο λοκντάουν σε ισχύ στα Εμιράτα. Η καθημερινότητα λειτουργεί περίπου όπως μετά το πρώτο λοκντάουν, στις αρχές Ιουνίου του 2020”, σημειώνει και εξηγεί πως η χώρα του “πάγωσε” έναν χρόνο πριν.\n“Στην αρχή επικρατούσε ηρεμία, μια στάση αναμονής για το αν θα φτάσει εδώ ή όχι ο ιός. Είμαστε, όμως, σε έναν κόμβο αερομεταφορών, αυτό ήταν αναπόφευκτο. Μόλις εμφανίστηκαν τα πρώτα κρούσματα δεν είχαμε αλλαγές άμεσα, γρήγορα όμως μπήκαμε σε αυστηρό λοκντάουν. Μέναμε στο σπίτι και είχαμε δικαίωμα να βγούμε μία φορά ανά τρεις ημέρες για να να κάνουμε αγορές από το σούπερ μάρκετ ή το φαρμακείο. Αυτό κράτησε για περίπου τρεις μήνες”, εξιστορεί ο κ. Μητσάκος.\nΤο Ντουμπάι δεν μετρά πολλές απώλειες. “Ο αριθμός των θανάτων ήταν μικρός, κάτι ιδιαίτερα θετικό για τα Ηνωμένα Αραβικά Εμιράτα. Διψήφιο αριθμό θανάτων είχαμε να δούμε από τον Ιούνιο του 2020. Το σύστημα υγείας είναι πολύ καλό, ενώ κατά περίεργο τρόπο και τα συμπτώματα που έχει ο κάθε ασθενής εδώ είναι συνήθως ήπια, κάτι που ίσως οφείλεται στο χαμηλό μέσο όρο ηλικίας”, σημειώνει.\nΜέχρι στιγμής, στα Ηνωμένα Αραβικά Εμιράτα έχουν χορηγηθεί περίπου 5,5 εκατομμύρια δόσεις εμβολίων σε έναν πληθυσμό περίπου 9,5 εκατομμυρίων και κυριαρχεί μια μετρημένη αισιοδοξία. “Η μάσκα παραμένει υποχρεωτική σε όλους τους χώρους εκτός απ’ όπου καθίσεις για ποτό ή φαγητό. Αυτό πιθανότατα δεν θα αλλάξει ακόμη μετά την ολοκλήρωση των εμβολιασμών. Μέσα στο lockdown έκλεισαν πολλές επιχειρήσεις στον τομέα του τουρισμού και της φιλοξενίας και αρκετοί βρέθηκαν χωρίς δουλειά, τώρα όμως στον συγκεκριμένο κλάδο γίνονται πολλές προσλήψεις…”, καταλήγει ο Έλληνας ειδικός στα ναυτιλιακά.\nΟρισμένες από τις πιο δύσκολες καταστάσεις που βίωσαν οι Ιταλοί στην πανδημία του κορονοϊού, με αφορμή τη συμπλήρωση ενός έτους από την έναρξη της, εξιστορεί στο --ΜΠΕ ο Χρήστος Μανάκας, ο οποίος ζει στην περιοχή Εμίλια Ρομάνα, στα σύνορα με τη Λομβαρδία. “Κι εγώ στην αρχή δεν είχα πάρει σοβαρά το θέμα. Το συνειδητοποίησα όταν μου τηλεφώνησε τρομαγμένος ένας Ιταλός φίλος. Το δεύτερο σοκ ήρθε από τις εικόνες στην εντατική που μου μετέφερε άλλος γνωστός, εργαζόμενος σε νοσοκομείο”, λέει χαρακτηριστικά.\nΟ κ. Μανάκας, λίγα 24ωρα προτού εμφανιστεί στη χώρα το πρώτο κρούσμα, επέστρεφε από την Πορτογαλία και τίποτα δεν προμήνυε όσα θα ακολουθούσαν. “Τον Μάρτιο του 2020, οι Ιταλοί είχαν έναν απίστευτο ημερήσιο αριθμό νεκρών. Το τριήμερο 27, 28 και 29 Μαρτίου ήταν η κορύφωση. Τα πράγματα ήταν πολύ σοβαρά, ανησυχούσες για το τι μπορεί να σου συμβεί”, υπενθυμίζει.\nΌπως τονίζει, υπήρξε μεγάλη πειθαρχία από τους πολίτες στα μέτρα προστασίας και στη χρήση μάσκας. Για τις οικονομικές επιπτώσεις της πανδημίας δε, αναφέρει ότι αρκετοί κλάδοι μπήκαν σε αναστολή λειτουργίας. Εργαζόμενος ο ίδιος στο κομμάτι του τουρισμού και του εμπορίου, εκτιμά πως με βάση και το πώς “τρέχει” το πρόγραμμα εμβολιασμών, ο τουρισμός στην Ιταλία “δεν θα λειτουργήσει άμεσα” με τον κλάδο “να μην ανοίγει πριν από τον Οκτώβριο του 2021”.\nΕρωτηθείς τι έλειψε περισσότερο στους γείτονες μας κατά τον πρώτο αυτό χρόνο της πανδημίας, ο κ. Μανάκας απαντά: “να βρεθούν με πολύ κόσμο. Είναι κοινωνικός, παθιασμένος λαός. Σε όλους εδώ έχουν λείψει πολύ και τα ταξίδια…”.\nΓαλλία: μάχες στα “χαρακώματα” της Υγείας\nΗ Γαλλία γνώρισε απότομα, την άνοιξη του 2020, μια έκτακτη υγειονομική κρίση, η οποία μέσα σε μικρό διάστημα εξελίχθηκε σε αντικατοπτρισμό εκείνης της Ιταλίας. “Ακριβώς πριν από έναν χρόνο ήμουν στην Ελλάδα. Την ημέρα που φεύγαμε ήρθε το πρώτο λοκντάουν σε Ελλάδα και Ιταλία. Φτάνοντας στη Γαλλία αντίκρισα μια ατμόσφαιρα τελείως διαφορετική: όλα ανοιχτά, κανένας δεν με πίστευε, όταν μετέφερα αυτά που έζησα στην Ελλάδα. Γρήγορα όλα άλλαξαν. Στις 14 Μαρτίου “λουκέτο” παντού…”, εξιστορεί η Βούλα Σοφούδη- Segalen, καλλιτεχνική διευθύντρια χορού στη Ρεν (Rennes), ιστορική πρωτεύουσα της Βρετάνης.\n“Σήμερα, Φλεβάρης του 2021, ο Γάλλος είναι όπως κάθε άνθρωπος που τού έχουν επιβάλει έναν τρόπο ζωής που δεν συμβαδίζει με τα πιστεύω του. Νιώθει στέρηση, φόβο, περιφρόνηση, ή και θυμό για τις αλλαγές που ανακοινώνονται κάθε εβδομάδα. Οι Γάλλοι λαμβάνουν κρατική οικονομική βοήθεια αλλά τα ποσά είναι πολύ μικρά σε σχέση με τα έξοδά τους. Ταυτόχρονα είμαστε όλοι “κλεισμένοι” από τις αρχές Δεκεμβρίου”, σημειώνει η Ελληνίδα καθηγήτρια, που ζει στη χώρα επί 18 χρόνια και στο μεσοδιάστημα έχασε κι έναν δικό της άνθρωπο.\nΈνας χρόνος πανδημίας. Υπάρχει στο νου το “μετά”; “Ζω πια την κάθε ημέρα με τα καλά και τα κακά, τα εύκολα και τα δύσκολα, τα σχέδια για το μέλλον χωρίς όρια. Δεν συμβιβάζομαι, αλλά προς το παρόν υπομένω και προστατεύομαι ώστε να προστατέψω. Είναι ένας ιός. Δεν πιστεύω όμως ότι ήρθε το τέλος του κόσμου. Είναι η κατάσταση που πρέπει να αντιμετωπίσουμε για να μπορέσουμε να συνεχίσουμε. Όταν αντιμετωπίζω κάτι, δυναμώνω. Η ζωή είναι ωραία”, εξομολογείται η κ. Σοφούδη – Segalen από τη γραφική πόλη της Γαλλίας.\nΗ Forthnet ανακοινώνει ότι, από την 15.04.2021 θα αρχίσει η διαπραγμάτευση στο Χρηματιστήριο...


Ο Αύγουστος θα είναι ο μήνας τον αποκαλύψεων για PS5 και Xbox Series X – GameSenpai.gr\n3 Αυγούστου 2020 4 Αυγούστου 2020 Orestis Syrianoglou\tAugust 2020, price, ps5, realese date, xbox series x\nΔυο είναι οι απορίες που κυκλοφορούν και όλο αυξάνονται όσο μπαίνουμε μέσα στον Αύγουστο. Πότε θα κυκλοφορήσουν και πόσο θα κοστίζουν οι κονσόλες τις νέας γενιάς.\nΤο PS5 και Xbox Series X έκαναν την εμφάνιση τους και ξεσήκωσαν τα πλήθη με τα event τους στους προηγούμενους μήνες. Αλλά ο κόσμος θέλει απαντήσεις και δεν κρατιέται να πάρει στα χεριά του τις κονσόλες αυτές.\nΟι φήμες λοιπόν, ότι θα δούμε ημερομηνία και τιμή μέσα στον Αύγουστο ενισχύονται. Καθώς και οι δυο εταιρίες έχουν πετάξει σπόντες για επόμενα Event τους μέσα στον μήνα. Στο τελευταίο Kinda Funny Gamecast, ο δημοσιογράφος Imran Khan, αναφέρει επίσης ότι θα γίνουν και ανακοινώσεις για νέο software μέσα στον μήνα. Και θα παρουσιαστούν σύντομα και από τις δυο εταιρίες. Ωστόσο, δεν γνωρίζει αν θα μιλάμε για μια κοινή αποκάλυψη όλων των παραπάνω από κάθε μια από τις δυο πλευρές.\nΑκούστε παρακάτω το σχετικό Podcast.\nΔιαβάστε επίσης για την ανακοίνωση της Microsoft ότι το Halo Infinte θα έχει δωρεάν Multiplater.\n← Tekken 7: Season 4 Τrailer Ανακοίνωσης\nState of Play στις 6 Αυγούστου! →\nΝέα Bug σε Blitzcrank και Zac\n21 Απριλίου 2017 Zahos Evrenoglou\t0\nA Space for the Unbound – Δοκιμάστε τον πρόλογο Δωρεάν!\n26 Αυγούστου 2020 26 Αυγούστου 2020 aristotelis filaktos\t0\n1 Αυγούστου 2017 Maik\t0


Τι είναι η Θετική ηγεσία – EurActiv.gr\nΤι είναι η Θετική ηγεσία\nmanagement-business [Photo by Minervastudio from Pexels]\nτου Γιάννη Αναστασόπουλου*\nΗ αλλαγή, η διαρκής μάθηση και η ανάπτυξη της καινοτομίας αποτελούν ήδη τον νέο επιχειρηματικό κανόνα. Μοχλός για την επίτευξη αποτελεσμάτων που θα έχουν αποτελεσματική διάρκεια, είναι η ανάδειξη των θετικών στοιχείων ενός οργανισμού, η ενθάρρυνση κουλτούρας μάθησης που εξοπλίζει τους ανθρώπους με δεξιότητες, τους κάνει να ανακαλύψουν τον εαυτό τους (και με τη σειρά της ενθαρρύνει τη βιώσιμη αλλαγή) ενώ στην καρδιά κάθε θετικής οργανωσιακής αλλαγής τοποθετείται η αρχή της συλλογικής συμμετοχής.\nΈρευνες δείχνουν ότι τα θετικά συναισθήματα όπως ενθουσιασμός, ενότητα, ελπίδα και χαρά όχι μόνο συμβάλλουν στο ευ ζην, αλλά μας επηρεάζουν και μας βοηθούν να γίνουμε καλύτεροι στη δουλειά μας, να είμαστε πιο παραγωγικοί, περισσότερο καινοτόμοι, να σκεφτόμαστε πιο έξυπνα και πιο εναλλακτικά- δεξιότητες απολύτως επιθυμητές και αναγκαίες για την εξέλιξη της επιχείρησης στο αύριο. Επομένως, ο παράγοντας άνθρωπος και η ανάπτυξη και καλλιέργεια θετικών συναισθημάτων παίζουν πρωτεύοντα ρόλο, ώστε μια επιχείρηση να μπορεί να δημιουργεί, να καινοτομεί και να προοδεύει.\nΜια τέτοια επιχείρηση, χρειάζεται έναν θετικό ηγέτη, έναν ηγέτη δηλαδή που δίνει έμφαση στον εργαζόμενο, που πιστεύει στην αξία του ευ ζην κι ενισχύει την άνθιση του ατόμου. Έτσι επιτυγχάνει καλύτερες επιδόσεις, μεγαλύτερη αφοσίωση στον Οργανισμό, χαμηλότερα επίπεδα εργασιακού burn out (επαγγελματικής εξουθένωσης) αλλά και περισσότερο ευχαριστημένους πελάτες.\nΟ Θετικός Ηγέτης συν- δημιουργεί με τους ανθρώπους του/ της, τους καθοδηγεί σωστά ώστε να βελτιώσουν τις ικανότητες και δεξιότητες που έχει καθένας τους αυξάνοντας τη ροή θετικών συναισθημάτων στην επιχείρηση, αυξάνοντας την εργασιακή ικανοποίησή τους και μεγιστοποιώντας την απόδοση. Εστιάζει στα δυνατά σημεία των ανθρώπων, επιδιώκοντας παράλληλα να γίνει ο καλύτερος εαυτός του/ της.\n*σύμβουλος διοίκησης Ένωσης Ανώτατων Στελεχών Επιχειρήσεων (ΕΑΣΕ)


«Κόλαση» οι δυο πρώτοι όμιλοι! - Age Of Basketball\nHome / ΕΥΡΩΜΠΑΣΚΕΤ 2013 / «Κόλαση» οι δυο πρώτοι όμιλοι!\n«Κόλαση» οι δυο πρώτοι όμιλοι!\nΈνα ματς πριν το τέλος του πρώτου γύρου φτάσαμε στο Ευρωμπάσκετ και στους δύο πρώτους ομίλους έχουμε 11 από τις 12 ομάδες να ελπίζουν ακόμα σε πρόκριση. Τα αποτελέσματα της Κυριακής άφησαν ανοιχτούς λογαριασμούς στα περισσότερα μέτωπα. Ξεχώρισε η νίκη των Κροατών επί των Σλοβένων με 76-74 στην παράταση, ενώ για τον ίδιο όμιλο οι Ισπανοί διέσυραν τους Πολωνούς με 89-53 και οι Τσέχοι κέρδισαν με 95-79 τους Γεωργιανούς.\nΟι Βρετανοί ελπίζουν μετά το 81-74 επί των Γερμανών, ενώ οι Ουκρανοί έχασαν από τους Γάλλους με 71-77 με το Ισραήλ να διατηρεί κι αυτό ελπίδες μετά το 87-69 επί του Βελγίου. Στον Β όμιλο οι Βόσνιοι συνέχισαν την αντεπίθεσή τους, 62-54 την ΠΓΔΜ, οι Λιθουανοί κέρδισαν με 77-70 το Μαυροβούνιο στην παράταση, ενώ οι Σέρβοι κέρδισαν τους Λέτονούς με 80-71. Τέλος, οι Φινλανδοί πήραν την πρόκριση μετά τη νίκη με 86-83 ύστερα από δύο παρατάσεις επί της Ρωσίας, ενώ οι Τούρκοι κέρδισαν με 87-74 τους Σουηδούς. Ας δούμε τα αποτελέσματα ανά όμιλο:\nΆνω κάτω έγινε ο Α όμιλος μετά και τα ματς της Κυριακής. Η νίκη των Βρετανών επί των Γερμανών και των Ισραηλινών επί των Βέλγων έχουν δημιουργήσει σενάρια για πρόκριση κάθε ομάδας την τελευταία αγωνιστική. Ανά δύο τις χωρίζει όλες μία νίκη και καμία δεν νιώθει 100% σίγουρη ότι έχει περάσει. Οι Ισραηλινοί που έδειχναν «νεκροί» μέχρι χτες, τώρα με δική τους νίκη την τελευταία αγωνιστική και ήττα των Βρετανών περνάνε στην επόμενη φάση, ενώ και Βρετανοί, και Βέλγοι και Γερμανοί συνεχίζουν να ελπίζουν!\nΟι Βρετανοί έκαναν τη 2η τους νίκη στη διοργάνωση και αποδεικνύεται ότι… όλοι δουλεύουν για να σβήσουν την ήττα των Γάλλων, αφού αν η Γερμανία αποκλειστεί η Γαλλία θα περάσει αήττητη στη δεύτερη φάση. Οι Γερμανοί προηγήθηκαν με 13-23 στο ξεκίνημα, αλλά η Βρετανία απάντησε με σερί 11-0 για να πάρει το προβάδισμα.\nΑπό εκεί και πέρα τα λάθη ήταν 7-15 και οι πόντοι από αυτά 19-6, με τους Βρετανούς να ξεφεύγουν με 42-38 πριν το ημίχρονο αλλά τους Γερμανούς να απαντούν για το προσπέρασμα. Πάντως, και στο τέλος της 3ης περιόδου οι Βρετανοί είχαν το προβάδισμα για να πάνε με τρίποντο του Λόρενς και καλάθι του Ίσον στο 69-61 από το οποίο πια δεν υπήρχε επιστροφή για τους Γερμανούς.\nΟ Λόρενς είχε 23 πόντους με 7 κερδισμένα φάουλ και 7/10 εντός παιδιάς, ο Ίσον 21 πόντους και 11 ριμπάουντ, ενώ ο Κλαρκ 17 πόντους και 7 ριμπάουντ για τους Βρετανούς. Απ’ την άλλη ο Πλάις ήταν ο καλύτερος με 20 πόντους και 14 ριμπάουντ, ενώ ο Σαφάρτζικ έμεινε στα 2/9 και τη 1 ασίστ.\n«Μπαστούνια» τα βρήκαν οι Γάλλοι για να κερδίσουν τους Ουκρανούς και να τους φτάσουν στο 3-1 στην κορυφή του ομίλου. Αλλά με έναν τρομερό Πάρκερ και ένα 2-16 στα μισά της 4ης περιόδου κατάφεραν να κάμψουν την αντίσταση των αντιπάλων τους και να πάρουν τη νίκη.\nΟ Πάρκερ στα πρώτα 30 λεπτά του ματς είχε 13 πόντους με 5/10, ενώ στο 4ο δεκάλεπτο είχε 15 πόντους με 6/8. Κάπως έτσι γράφτηκε η ιστορία του αγώνα με τους Γάλλους να πηγαίνουν με 9 πόντους του Πάρκερ από το 57-54 στο 59-70.\nΕκτός από τους 28 του Πάρκερ ο Ντιό πρόσθεσε 15, ο Ζελαμπάλ 10 με 5 ριμπάουντ, ο Αζινσά 5 με 11 ριμπάουντ και ο Μπατούμ 8 με 6 ριμπάουντ. Οι Γάλλοι κυριάρχησαν στα ριμπάουντ, 32-46 με 7-15 τα επιθετικά, αλλά οι ασίστ ήταν μόλις 9-9 στο ματς. Για τους Ουκρανούς ο Τζέτερ είχε 20 πόντους με 6 ριμπάουντ, ενώ ο Νατιάζκο 6 με 10 ριμπάουντ.\nΚι εκεί που όλοι είχαν πάψει να ασχολούνται με το Ισραήλ και το Βέλγιο έπαιζε ουσιαστικά ματς πρόκρισης, είδαμε ένα τρομερό δεκάλεπτο από τους Ισραηλινούς που έγραψαν ένα 32-13 μετά την ανάπαυλα με 12/15 σουτ εντός παιδιάς για να καθαρίσουν τον αγώνα, ξεφεύγοντας και με 27 πόντους διαφορά. Μάλιστα, το τελικό +18 ίσως αποδειχτεί «χρυσάφι» σε ενδεχόμενη τριπλή ισοβαθμία, αφού πλην των Γάλλων όλα τα άλλα αποτελέσματα του ομίλου έχουν λήξει με μονοψήφια διαφορά.\nΟ Νισίμ είχε 23 πόντους με 5 ασίστ, 9/11 σουτ και αλάνθαστος σε 22 λεπτά για το Ισραήλ, ο Ελιάχου 13 με 4 ριμπάουντ και 6 ασίστ, ο Χαλπερίν 14 πόντους, ο Πνίνι 12 και το Ισραήλ ελπίζει ξανά. Απ’ την άλλη, το Βέλγιο προδόθηκε από το τρίποντο, σούταρε με 27%, ενώ το Ισραήλ με 62% (10/16), είχε τον Ντε Ζέου με 14 πόντους και τον Ερβέλ με 13 και 7 ριμπάουντ.\nΤο Ισραήλ είναι στο 1-3, το Βέλγιο στο 2-2, αλλά οι Ισραηλινοί παίζουν με τους Γερμανούς, οι Βέλγοι με τους Γάλλους και οι Βρετανοί με τους Ουκρανούς. Αν κερδίσουν Ισραηλινοί, Γάλλοι, Ουκρανοί, το Ισραήλ θα πάρει την πρόκριση.\nΕξίσου μπερδεμένα είναι τα πράγματα και στον δεύτερο όμιλο της διοργάνωσης. Λιθουανοί και Σέρβοι είναι στο 3-1, Λετονοί και Βόσνιοι στο 2-2 πλέον, ενώ ΠΓΔΜ και Μαυροβούνιο έπονται με 1-3. Οι Βόσνιοι επιχειρούν ολική επιστροφή, αν κερδίσουν και τους Λιθουανούς μπορεί να τους στείλουν στο 0-2 στη δεύτερη φάση αν περάσουν (οι Βόσνιοι). Όμως, όπως έχει ο όμιλος μπορεί να αποκλειστεί ομάδα ακόμα και με 3 νίκες, κάτι που θα γίνει αν οι Λετονοί κερδίσουν την ΠΓΔΜ και οι Βόσνιοι τη Λιθουανία (και θα κριθεί στη διαφορά πόντων η ισοβαθμία). Οι Σέρβοι ξέρουν ότι με νίκη επί του (αδιάφορου) Μαυροβουνίου και ήττα της ΠΓΔΜ θα πάνε με 2-0 στην επόμενη φάση.\nΒοσνία και Ερζεγοβίνη – ΠΓΔΜ 62-54\nΟι Βόσνιοι προσπαθούν να επιβεβαιώσουν τον Άτσο Πέτροβιτς που έλεγε ότι η ομάδα του είναι φαβορί για την πρόκριση, από το 0-2 πήγαν στο 2-2 και αν τα καταφέρουν και επί των Λιθουανών τότε θα είναι πολύ κοντά στην πρόκριση. Αν, μάλιστα, η ΠΓΔΜ κερδίσει τη Λετονία, τότε οι Βόσνιοι θα πάνε με 1-1 στη δεύτερη φάση και οι Λιθουανοί με 0-2 (εφόσον κερδίσουν και οι Σέρβοι)!\nΣτο ματς με την ΠΓΔΜ ο Πέτροβιτς έδωσε… σόου με αποτέλεσμα να αποβληθεί στο τέλος της 3ης περιόδου με δεύτερη τεχνική ποινή, αλλά οι παίκτες του έδειξαν χαρακτήρα και πήραν τη νίκη, αφού μπήκαν με 5/7 στην 4η περίοδο. Τα ριμπάουντ ήταν 45-34 αλλά με τα επιθετικά στο 14-16, ενώ τα λάθη 16-9.\nΚαι θα πει κανείς… πώς κέρδισε η Βοσνία. Κέρδισε από το τρίποντο. Εκεί η ΠΓΔΜ είχε 3/25 με 12%, ενώ οι Βόσνιοι 37% με 7/19. Η ΠΓΔΜ είχε το προβάδισμα ως το 50-52 με 4:53 για το τέλος, αλλά ένα σερί 10-0 με τρίποντα από Ντζέντοβιτς και Τελέτοβιτς για τους Βόσνιους έφερε το ματς στο 60-52 και τέλος.\nΓια τους Βόσνιους ο Τελέτοβιτς είχε 22 πόντους και 7 ριμπάουντ με 7/14 σουτ, ο Ντζέντοβιτς 20 πόντους, 7 ριμπάουντ, 6 ασίστ με 7/13 σουτ, ενώ για την ΠΓΔΜ ο ΜακΚάλεμπ είχε 19 πόντους και 6 ριμπάουντ και ο Άντιτς 17 πόντους με 7 ριμπάουντ και 2/5 τρίποντα. Αλλά πέραν του Πέρο οι άλλοι είχαν 1/6 ο Ιλιέφσκι, 0/2 ο ΜακΚάλεμπ, 0/4 ο Β. Στογιανόφσκι, 0/4 ο Ντ. Στογιανόφσκι και 0/4 ο Γκεσέφσκι.\nΣτις πλάτες του Νενάντ Κρστιτς έχτισε η Σερβία τη νίκη της, με 13 δικούς του πόντους στο πρώτο δεκάλεπτο προηγήθηκε με 28-15. Πάντως, η Λετονία απάντησε και πλησίασε για να έχουμε ντέρμπι στην 4η περίοδο. Ο Μπλουμς με τρίποντο ήταν που έκανε το 63-61, ο ίδιος μετά ξανά μείωσε σε 65-63, με τον Κάτιτς να κάνει το 67-63. Η άμυνα των Σέρβων έβγαλε τα κάστανα από τι φωτιά στις 3 επόμενες φάσεις με τον Μάρκοβιτς να σκοράρει λέι απ για το 69-63 και τον Γιανισένοκς να κάνει δεύτερο συνεχόμενο λάθος πριν το 72-63 με τρίποντο του Μπογκντάνοβιτς.\nΗ Λετονία ξαναπλησίασε, 72-68 από τον Μέγιερις, αλλά 2/2 βολές του Κρστιτς, ένα δικό του κλέψιμο κι ένα καλάθι του Μπιέλιτσα έγραψαν το 76-68 για τη νίκη των Σέρβων. Ο Κρστιτς είχε 25 πόντους και 5 ριμπάουντ στο ματς με 8 κερδισμένα φάουλ και 8/13 σουτ, ο Μπιέλιτσα 11 πόντους και 5 ριμπάουντ, ο Κάτιτς 11 πόντους και 4 ριμπάουντ, ενώ ο Κάλινιτς είχε 2 πόντους και 11 ριμπάουντ. Για τους Λετονούς ο Γιανισένοκς είχε 18 πόντους με 5/9 και μόλις 2 λάθη, τα δύο που έκριναν τη ροή του αγώνα, ενώ ο Μπέρζινς είχε 9 πόντους και 9 ριμπάουντ.\nΛιθουανία – Μαυροβούνιο 77-70παρ.\nΜετά από ένα πολύ σκληρό ντέρμπι η Λιθουανία κατάφερε να σταθεί όρθια απέναντι στο Μαυροβούνιο που στην παράταση έχασε και τις τελευταίες του ελπίδες για πρόκριση στη δεύτερη φάση. Μεγάλος πρωταγωνιστής του αγώνα ο Κσιστόφ Λαβρίνοβιτς που ενώ είχε παίξει σε 2 ματς όλα κι όλα ως τώρα και είχε 2 πόντους σύνολο, έπαιξε 25 λεπτά, ξεκίνησε πεντάδα και είχε 9/11 σουτ και 24 πόντους με τον Καζλάουσκας να λέει… ότι είναι κοντός ο Κλέιζα και τον ποστάρουν και γι’ αυτό έβαλε βασικό στη θέση του τον Κσιστόφ!\nΤα αδέρφια Λαβρίνοβιτς ήταν οι μόνοι παίκτες των Λιθουανών που σκόραραν στα τελευταία 8 λεπτά της 4ης περιόδου, ο Κσιστόφ ήταν αυτός που πήρε το ματς στο 58-58 από το καλάθι του Σέχοβιτς στο τελευταίο δίλεπτο και με 2/2 βολές το έφερε στο 60-58 για να κάνει μετά το 63-60 με καλάθι και φάουλ στα 46 δευτερόλεπτα ύστερα από λέι απ του Ντούμπλιεβιτς. Το Μαυροβούνιο ήθελε ένα τρίποντο, το βρήκε από τον Ράις μετά από επιθετικό ριμπάουντ στα 10 δευτερόλεπτα, 63-63 και παράταση αφού ο Σεϊμπούτις αστόχησε στην εκπνοή.\nΣτην παράταση ο Ράις έβαλε μπροστά το Μαυροβούνιο με 66-68, αλλά ο Σεϊμπούτις με τον Βαλανσιούνας έγραψαν το 72-68. Ο Ράις απάντησε αλλά μετά από δύο συνεχόμενα άστοχα τρίποντα των Σέχοβιτς (με επιθετικό ριμπάουντ στο ενδιάμεσο) ο Ντ. Λαβρίνοβιτς σκόραρε για 3 πόντους για το 75-70. Οι δυο Σέχοβιτς έχασαν δύο ακόμα επιθέσεις και ο Βαλανσιούνας σφράγισε τη νίκη της Λιθουανίας με 2/2 βολές.\nΕκτός από τον Κσιστόφ, ο Κλέιζα είχε 10 πόντους σε μόλις 17 λεπτά, ο Βαλανσιούνας 12 πόντους και 10 ριμπάουντ, ο Καλνιέτις 10 πόντους και 7 ασίστ. Για το Μαυροβούνιο ο Ράις είχε 19 πόντους, ο Ντούμπλιεβιτς 14, ενώ ο Βούτσεβιτς είχε 8 σε 13 λεπτά.\nΠολωνοί και Γεωργιανοί αποκλείστηκαν από τη συνέχεια του Ευρωμπάσκετ, με τους Τσέχους να είναι οι μόνοι που εξακολουθούν να κυνηγούν την τριάδα Σλοβενίας, Ισπανίας, Κροατίας για την πρόκριση. Παίζουν με τους Κροάτες και αν τους κερδίσουν μπορεί και να περάσουν (το μπορεί πάει στο αν θα γίνει τριπλή ισοβαθμία σε περίπτωση ήττας των Σλοβένων). Κατά τα άλλα, αν περάσουν οι Κροάτες όλοι θα ξεκινήσουν από το 1-1, αν περάσουν οι Τσέχοι, οι Σλοβένοι θα μπουν με 2-0 (εκτός αν αποκλειστούν στην τριπλή, οπότε θα μπουν οι Ισπανοί με 2-0).\nΟι Ισπανοί έσπασαν πλάκα με τους Πολωνούς και το +36 όσο κι αν ακούγεται… τρελό, είναι κολακευτικό για την Πολωνία, που με 9 λεπτά για το τέλος του ματς έχανε με… 48 πόντους διαφοράς, 30-78! Οι Ισπανοί μετά το 5-10 έτρεξαν σερί 0-15 στο πρώτο δεκάλεπτο για το 5-25, απέναντι σε μια ομάδα που είχε παρατήσει το Ευρωμπάσκετ μετά τον προηγούμενο αγώνα και ήταν εμφανές ότι δεν είχε καμία διάθεση ούτε τα προσχήματα να σώσει για τον μπασκετικό εγωισμό των παικτών της (που αποδείχτηκε ανύπαρκτος).\nΣτο πρώτο ημίχρονο οι Πολωνοί σούταραν με 15% εντός παιδιάς, 4/26, είχαν 13 λάθη με την Ισπανία να σουτάρει με 61% στα πρώτα 31 λεπτά του ματς. Οι ασίστ ήταν 8-23, τα λάθη 21-8, τα κλεψίματα 3-11 και το ματς δεν αξίζει περισσότερης ανάλυσης. Αφού δεν αξιώθηκαν να ασχοληθούν οι Πολωνοί που ήταν και άμεσα ενδιαφερόμενοι, δεν τους αξίζει να το κάνει και κανείς άλλος.\nΠέραν της συζήτησης του αν τέτοιες εμφανίσεις πρέπει να τιμωρούνται με κάποιον τρόπο γιατί δυσφημούν το άθλημα, η Ισπανία τελείωσε το ματς με 5 παίκτες να έχουν διψήφιο αριθμό πόντων, ο Μαρκ Γκασόλ είχε 15 με 6 ριμπάουντ, ο Ρούμπιο 15 με 5 ασίστ, ο Ρούντι 13 με 4 ασίστ. Για τους Πολωνούς ο Λάμπε είχε 10 πόντους.\nΜεγάλη νίκη πέτυχαν οι Τσέχοι έχοντας τον Γιαν Βέσελι ξανά σε τρομερή μέρα, νίκη που τους κράτησε στο κυνήγι της πρόκρισης στη δεύτερη φάση. Με το σκορ στο 29-19 το κάρφωμα του Βέσελι έδωσε το έναυσμα για ένα 10-1 σερί των Τσέχων που έφερε το ματς στο 39-20 για να αναγκάσει τους Γεωργιανούς να παραδοθούν.\nΑπό εκεί και πέρα η διαφορά δεν έπεσε ποτέ κάτω από τους 13 πόντους με τους Τσέχουν να σουτάρουν με 61% εντός παιδιάς (33% η Γεωργία) στο πρώτο ημίχρονο, το οποίο από τον φρενήρη ρυθμό των Τσέχων έκλεισε στο 54-35. Οι Γεωργιανοί δεν μπόρεσαν να ελέγξουν την ταχύτητα του αγώνα και παραδόθηκαν πάρα πολύ εύκολα, με τις ασίστ να είναι 20-13 για τους νικητές.\nΟ Βέσελι είχε 27 πόντους και 10 ριμπάουντ με 12/14 σουτ, ο Σατοράνσκι είχε 20 πόντους, 6 ριμπάουντ και 7 ασίστ με 8/15 σουτ, ο Πούρμπλα 10 πόντους, 3 ασίστ, ο Γέλινεκ 11 πόντους. Απ’ την άλλη, ο Σερμαντίνι είχε 18 πόντους και 9 ριμπάουντ με 7/10, ενώ Μαρκοϊσβίλι και Τσιντσάντζε είχαν από 20 πόντους.\nΣλοβενία – Κροατία 74-76παρ.\nΜετά από ένα ωραίο παιχνίδι οι Κροάτες κέρδισαν τους Σλοβένους με 74-76 στην παράταση, για να τους στείλουν, πιθανότατα, με 1-1 στην επόμενη φάση, κάτι που η εθνική μας δεν θα εκμεταλλευτεί, αφού κι αυτή θα πάει με 1-1 στην καλύτερη περίπτωση.\nΤο ματς ήταν σκληρό ντέρμπι με τις δύο ομάδες να κατεβάζουν 103 ριμπάουντ σε έναν αγώνα που είχαν μαζί 49/144 σουτ! Το τρίποντο του Μούριτς και το δικό του κάρφωμα έκαναν το 63-61 και το 65-64 για τους Σλοβένους στο τελευταίο λεπτό της κανονικής διάρκειας με ένα τρίποντο του Μπογκντάνοβιτς στο ενδιάμεσο, με τους Κροάτες να αστοχούν σε δύο συνεχόμενα σουτ, να παίρνουν 2 επιθετικά ριμπάουντ, να κερδίζει ο Τόμιτς φάουλ στα 20 δευτερόλεπτα και με 1/2 βολές να γράφει το 65-65, με τον Νάχμπαρ να αστοχεί στην εκπνοή.\nΣτην παράταση Ρούντεζ και Μπογκντάνοβιτς με τρίποντα έκαναν το 66-71 για να κλέψει ο Τόμιτς και να γράψει ο Ούκιτς το 66-73. Οι Σλοβένοι απάντησαν με τον Λόρμπεκ και τον Νάχμπαρ για το 71-73, αλλά ο Ρούντεζ ήταν και πάλι εκεί για το 71-76. Ο Ντράγκιτς μείωσε στα 6 δευτερόλεπτα σε 73-76, οι Σλοβένοι έκαναν φάουλ, ο Τόμιτς έχασε δύο βολές, αλλά ο Μπογκντάνοβιτς έκανε φάουλ στον Λόρμπεκ πριν σουτάρει τρίποντο. Εκείνος έβαλε την πρώτη βολή, έχασε τη δεύτερη, ο Ζ. Ντράγκιτς πήρε το επιθετικό ριμπάουντ, αλλά στην εκπνοή δεν μπόρεσε να στείλει το ματς σε δεύτερη παράταση.\nΓια τους Κροάτες ο Μπογκντάνοβιτς είχε 24 πόντους και 7 ριμπάουντ σε 42 λεπτά συμμετοχής με 9/21 σουτ, ενώ ο Τόμιτς είχε 11 πόντους και 15 ριμπάουντ με τον Ούκιτς να γράφει 10 πόντους και 3 ασίστ. Απ’ την άλλη, ο Γκόραν Ντράγκιτς είχε 23 πόντους, 8 ριμπάουντ και 5 ασίστ, ο Λόρμπεκ 16 πόντους και 6 ριμπάουντ.\nΟ πιο ξεκάθαρος όμιλος είναι αυτός της εθνικής μας, καθώς ξέρουμε ήδη τις τρεις ομάδες που θα προκριθούν, ενώ ξέρουμε κιόλας ότι οι Ιταλοί θα μπουν με 2-0 στην επόμενη φάση. Το αν Ελλάδα και Φινλανδία θα μπουν με 1-1 και 0-2 αντίστοιχα ή με 0-2 και 1-1 θα κριθεί από το μεταξύ τους ματς τη Δευτέρα. Λίγο πιο μετά Ρώσοι και Τούρκοι θα… συγκρούονται στην παρωδία της ημέρας που θα κρίνει ποιος είναι ο λιγότερο πικραμένος.\nΦινλανδία – Ρωσία 86-83παρ.β\nΜετά από ένα… θρίλερ δύο παρατάσεων η Φινλανδία ολοκλήρωσε τον εξευτελισμό των Ρώσων που ένα χρόνο αφότου τερμάτισαν 3οι στους Ολυμπιακούς Αγώνες κατάφεραν να αποκλειστούν από Φινλανδία και Σουηδία σε πρώτη φάση Ευρωμπάσκετ. Οι Ρώσοι είχαν 16% στα τρίποντα στο ματς και έχασαν από τους Φινλανδούς που είχαν 34% στα δίποντα και 26% στα τρίποντα. Οι δυο ομάδες έκαναν 14-15 λάθη, μικρός αριθμός αν σκεφτεί κανείς ότι έπαιζαν 50 λεπτά, ενώ τα ριμπάουντ ήταν 52-52 αλλά με 19-12 τα επιθετικά.\nΣτο τελευταίο 1:30 της κανονικής διάρκειας του ματς, οι δυο ομάδες μπήκαν με το σκορ στο 57-59, οι Ρώσοι (πήγαν στο 57-62) είχαν 6/10 βολές, οι Φινλανδοί 6/6, για να ισοφαρίσει με 2 από αυτές ο Μότολα σε 67-67 στα 3 δευτερόλεπτα και να αστοχήσει ο Πονκρασόφ στην εκπνοή.\nΣτην πρώτη παράταση η κατάσταση ήταν και πάλι ίδια, οι Ρώσοι μπήκαν με 71-75 στο τελευταίο λεπτό, αλλά ο Μότολα από επιθετικό ριμπάουντ και ο Λι ισοφάρισαν στα 15 δευτερόλεπτα, αφού στο ενδιάμεσο ο Πονκρασόδ είχε αστοχήσει, όπως έκανε και ο Σβεντ στο τέλος, 75-75 και δεύτερη παράταση.\nΕκεί ο Λι με 1/2 βολές έγραψε το 85-82, οι Ρώσοι έχασαν 2 επιθέσεις (κι άλλες δύο οι Φινλανδοί) μέχρι να μειώσουν στα 7 δευτερόλεπτα σε 85-83 με 1/2 βολές του Μόνια, έκαναν φάουλ ο Σαλίν είχε κι αυτός 1/2 βολές για το 86-83 και ο Μόνια στην εκπνοή έχασε τρίποντο για τη νίκη-πρόκριση της ομάδας του Ντέτμαν.\nΟ Χαφ είχε 20 πόντους και 9 ριμπάουντ, ο Σαλίν 12 πόντους και 10 ριμπάουντ με 4/15, ο Κότι 12 πόντους και 10 ριμπάουντ με 5/8, ενώ μέχρι στιγμής είχε 13 πόντους σε ολόκληρο το τουρνουά και ο Κοπόνεν έγραψε double-double με 11 πόντους και 11 ασίστ. Απ’ την άλλη ο Σβεντ είχε 25 πόντους, 5 ριμπάουντ, 6 ασίστ με 10/19, ο Φριντζόν 16 πόντους, 10 ριμπάουντ και 6 ασίστ και ο Μόνια 9 πόντους και 6 ριμπάουντ με 1/8 τρίποντα και έμεινε και πιο πολύ απ’ όλους στο ματς, 43 λεπτά (42 ο Κοπόνεν).\nΔιαβάστε για την πρώτη ήττα της εθνικής μας στο Ευρωμπάσκετ.\nΜετά από τρεις αγώνες και… 15 λεπτά οι Τούρκοι ξύπνησαν και κατάλαβαν πού βρίσκονται. Το καλό είναι ότι με σερί 8-26 μετέτρεψαν το 30-29 σε 38-55 και καθάρισαν το ματς με τους Σουηδούς. Το κακό είναι ότι το ματς ήταν φιλικό και η νίκη δεν σήμανε απολύτως τίποτα, παρά μόνο ότι δεν θα περνούσαν την ίδια ξευτίλα με τους Ρώσους.\nΜετά το ματς όλοι ήταν χαρούμενοι, ο Ντιν είπε «το καλό είναι ότι δεν θα τερματίσουμε τελευταίοι στο γκρουπ, που σημαίνει ότι θα είμαστε στις 20 καλύτερες ομάδες της Ευρώπης», εν ολίγοις την είπε ξανά στους Ρώσους που… θα τερματίσουν τελευταίοι στο γκρουπ.\nΟ Τάνιεβιτς, απ’ την άλλη, μάλλον μας δούλευε όταν έλεγε: «Δείξαμε καλή αντίσταση. Παίξαμε καλά. Παίξαμε οργανωμένα. Μοιράσαμε την μπάλα, είχαμε 22 ασίστ. Υπήρχε τέλεια συνεργασία ανάμεσα στους παίκτες».\nΟι ασίστ ήταν 11-22, τα λάθη 22-17, τα κλεψίματα 5-12, οι Τούρκοι σούταραν με 45% στα τρίποντα, οι Σουηδοί με 26%. Ο Αρσλάν είχε 22 πόντους με 8/9 σουτ, ο Ιλιασόβα 21 με 8/15, ο Πρέλντζιτς 11 με 10 ασίστ, ο Γκονλούμ 19 με 6 ριμπάουντ, ο Ασίκ 2 σε 16 λεπτά και ο Τούρκογλου έμεινε στον πάγκο. Απ’ την άλλη ο Τέιλορ είχε 18 με 7 λάθη (συνεχίζει την πορεία του για την εύκολη πρωτιά στην κατηγορία) και ο Γερέμπκο 17 με 4 ριμπάουντ.


15 χρήσιμες συμβουλές και κόλπα για το Google Chrome ~ ΤΣΟΥΝΑΜΙ\n15 χρήσιμες συμβουλές και κόλπα για το Google Chrome\n8/12/2014 12:02:00 μ.μ. Τεχνολογία No comments\nΗ παρακάτω λίστα περιέχει 15 πολύ χρήσιμες συμβουλές και κόλπα για το Google Chrome που θα σας βοηθήσουν να δουλεύετε γρηγορότερα και να κάνετε περισσότερα με τον αγαπημένο σας web browser. Δεν χρειάζεται να εγκαταστήσετε επεκτάσεις.\n1. Αποθηκεύστε ιστοσελίδες σε μορφή PDF\nΤο Google Chrome διαθέτει ένα ενσωματωμένο PDF writer. Ανοίξτε οποιαδήποτε ιστοσελίδα, πατήστε Ctrl + P για Windows ή Cmd + P στο Mac σας και επιλέξτε «Αποθήκευση ως PDF» για να κατεβάσετε αυτή τη σελίδα σαν αρχείο PDF.\n2. Εισαγωγή προσαρμοσμένων συντομεύσεων πληκτρολογίου\nΟ Google Chrome υποστηρίζει μια σειρά συντομεύσεων πληκτρολογίου, αλλά μπορείτε να ορίσετε τις δικές σας προσαρμοσμένες συντομεύσεις που τρέχουν επεκτάσεις και εφαρμογές του Chrome. Πληκτρολογήστε chrome://extensions στη γραμμή διευθύνσεων του browser σας για να ανοίξετε τη σελίδα με τις επεκτάσεις. Προχωρήστε προς τα κάτω και κάντε κλικ στο σύνδεσμο που λέει συντομεύσεις πληκτρολογίου.\n3. Διαγράψτε το ιστορικό σας επιλεκτικά\nΤο ιστορικό του Google Chrome (chrome://history) δεν διαθέτει κάποιο κουμπί για την «Επιλογή όλων» οπότε αν θέλετε να διαγράψετε, ας πούμε, 20 σελίδες από το αρχείο καταγραφής του ιστορικού σας, θα πρέπει να επιλέξετε 20 τετραγωνίδια. Πως μπορείτε να γλυτώσετε χρόνο; Επιλέξτε το πρώτο τετραγωνάκι, κρατήστε πατημένο το shift και επιλέξτε το τελευταίο κουτάκι. Ότι βρίσκετε ανάμεσα θα επιλεγεί.\n4. Εγκατάσταση μη εγκεκριμένων επεκτάσεων στο Chrome\nΟι νεότερες εκδόσεις του Chrome δεν επιτρέπουν να εγκαταστήσετε επεκτάσεις που δεν υπάρχουν στο επίσημο κατάστημα του Google Chrome. Σαν προσωρινή λύση, μπορείτε να ανοίξετε τη σελίδα επεκτάσεων του Chrome, ενεργοποιήστε τη λειτουργία Developer και κάντε drag-n-drop την επέκταση που επιθυμείτε να εγκαταστήσετε (το αρχείο. Crx) στο Chrome σας.\n5. Quick Fix για έναν αργό Chrome\nΑν ο Chrome σας «σέρνετε» μετά από πολλές ώρες συνεχούς λειτουργίας, ο ευκολότερος τρόπος διόρθωσης του προβλήματος είναι είναι να κάνετε μια επανεκκίνηση στον browser σας. Μερικές φορές όμως ο ένοχος θα μπορούσε να είναι μια κακό κωδικοποιημένη επέκταση ή ακόμη και μια ιστοσελίδα. Αυτό μπορείτε να το εξακριβώσετε από το Εργαλεία -> Task Manager. Θα σας παρουσιάσει μια λίστα. Ταξινομήστε τη λίστας πατώντας πάνω στο «Μνήμη» ή στο «Memory», και επιλέξτε τις ιστοσελίδες ή τις επεκτάσεις που χρησιμοποιούν περισσότερη μνήμη. Κάντε κλικ στο κουμπί Τέλος διεργασίας.\n6. Δώστε ψεύτικη τοποθεσία\nΟρισμένες ιστοσελίδες, όπως το Google Maps, για παράδειγμα, μπορεί να ζητήσουν από το πρόγραμμα περιήγησης τη γεωγραφική θέση σας. Μπορείτε να επιλέξετε να μην μοιράζεστε τα δεδομένα αυτά με τις ιστοσελίδες ή μπορείτε ακόμη και να δώσετε ψεύτικη τοποθεσία. Πηγαίνετε στο Εργαλεία/ Εργαλεία για προγραμματιστές και πατήστε το πλήκτρο Esc για να ανοίξετε την κονσόλα. Στην καρτέλα Emulation μπορείτε να εισάγετε οποιαδήποτε τιμή για το γεωγραφικό πλάτος και μήκος.\n7. Αποκαλύψτε όλους τους κρυφούς κωδικούς πρόσβασης\nΤο Chrome μπορεί να θυμηθεί και συμπληρώσει αυτόματα τους κωδικούς πρόσβασης σας, αλλά τους εμφανίζει σαν τελίτσες και έτσι είναι αδύνατον να τους διαβάσετε. Αν θέλετε να θυμηθείτε κάποιο κωδικό πρόσβασης, ανοίξτε τη σελίδαchrome://settings/passwords\n8. Συντάξτε μηνύματα ηλεκτρονικού ταχυδρομείου από τη γραμμή διευθύνσεων\nΑν είναι να γράψετε ένα νέο μήνυμα ηλεκτρονικού ταχυδρομείου στο Chrome, μέχρι σήμερα ανοίγατε το Gmail σας και το κάνατε από εκεί με τον κλασικό τρόπο. Εναλλακτικά, απλά πηγαίνετε στην γραμμή διευθύνσεων του browser σας και πληκτρολογήστε την email διεύθυνση με την εντολή mailto. Για παράδειγμα mailto: info@iguru.gr. Αυτό θα ανοίξει ένα παράθυρο του Gmail για να στείλετε το μήνυμα σας. Η διεύθυνση στο πεδίο Προς θα υπάρχει ήδη αφού την έχετε πληκτρολογήσει.\n9. Πάρτε τις σημειώσεις μέσα από το Chrome\nΚάντε κλικ οπουδήποτε μέσα στην καρτέλα και να αρχίσετε να πληκτρολογείτε.\n10. Χρησιμοποιήστε το Chrome σαν Media Player\nΜπορείτε να μεταφέρετε αρχεία ήχου, βίντεο, εικόνες, αρχεία κειμένου, ακόμα και τα έγγραφα PDF από την επιφάνεια εργασίας σας στο Chrome και να τα ανοίξετε χωρίς να χρησιμοποιήσετε κάποια ειδική εφαρμογή προβολής.\n11. Τοποθετήστε περισσότερους σελιδοδείκτες στη γραμμή εργαλείων\nΑν θέλετε να εμφανίζετε περισσότερους σελιδοδείκτες στο Bookmarks Toolbar του Chrome, απλά κάντε δεξί κλικ σε οποιοδήποτε σελιδοδείκτη, επιλέξτε Επεξεργασία και αφαιρέστε τα πάντα στο πεδίο Όνομα. Αποθηκεύσετε και το Chrome θα εμφανίζει μόνο τα favicon του site στη γραμμή εργαλείων. Έτσι το πρόγραμμα μπορεί να χωρέσει πολλούς περισσότερους σελιδοδείκτες στον ίδιο χώρο.\n12. Βελτίωση της σταθερότητας, χρησιμοποιήστε το Flash μόνο όταν χρειάζεται\nΑν και υπάρχει ήδη μια μεγάλη στροφή προς την HTML5, ορισμένες ιστοσελίδες εξακολουθούν να απαιτούν το πρόγραμμα Adobe Flash Player. Πηγαίνετε στο Advanced Settings του προγράμματος περιήγησης (chrome://settings/content) και επιλέξτε το «Click to Play» κάτω από τα Plugins. Το Flash Player θα παραμείνει απενεργοποιημένο στον browser σας και όταν κάποια ιστοσελίδα απαιτεί Flash, μπορείτε να το ενεργοποιήσετε προσωρινά.\n13. Προσποιηθείτε ότι είστε με κινητό σε αργό Internet\nΑν έχετε μια αργή σύνδεση στο Διαδίκτυο, ή αν το ξενοδοχείο σας χρεώνει για κάθε byte των δεδομένων, μπορείτε να υποκριθείτε ότι χρησιμοποιείτε μια φορητή συσκευή. Με αυτό τον τρόπο οι περισσότερες ιστοσελίδες θα σας σερβίρουν την κινητή έκδοση τους που είναι μικρότερη σε μέγεθος. Πώς γίνεται αυτό; Ανοίξτε τα developer tools του Chrome, γυρίστε το στην Προσομοίωση ή Emulation και επιλέξτε Android ή iOS σαν client του χρήστη. Βεβαιωθείτε ότι το Screen and Device emulation είναι απενεργοποιημένο.\n14. Αφαιρέστε τα ενοχλητικά URLs\nΌταν πληκτρολογείτε στη γραμμή διευθύνσεων του Chrome, ο browser θα αρχίσει να σας προτείνει URLs από το ιστορικό σας. Αν υπάρχει κάποια συγκεκριμένη διεύθυνση URL που δεν θα θέλατε να εμφανίζεται στον κατάλογο των προτάσεων, μπορείτε να την αφαιρέσετε εύκολα με την εκκαθάριση του ιστορικού ή από την ίδια τη γραμμή διευθύνσεων. Επισημάνετε την αυτόματη συμπλήρωση της διεύθυνσης URL στη λίστα του drop-down και πατήστε Shift+Delete για να την αφαιρέσετε μόνιμα.\n15. Αλλάξτε άμεσα σε Google Cache\nΤο Google Cache είναι πολύ βολικό αν μια ιστοσελίδα που προσπαθείτε να ανοίξετε είναι offline. Το Chrome καθιστά πραγματικά εύκολο να αποκτήσετε πρόσβαση στην αποθηκευμένη έκδοση της κάθε σελίδας. Αν προσπαθείτε να ανοίξετε ένα URL και δεν ανοίγει κάντε κλικ στη γραμμή διευθύνσεων, και πληκτρολογήστε cache: πριν από το URL. Πατήστε Enter. Θα μεταφερθείτε κατ “ευθείαν στο Google Cache.πηγή\nAΓΡΟΤΙΚΟ ΠΑΝΤΟΠΩΛΕΙΟ ΚΑΛΑΜΑΡΙΑΣ\nΑναγνώριση του νερού της πηγής Σουρωτή ως ιαματικο...\nΕυχαριστήρια επιστολή Γ. Τσαμασλή προς τους συμπολ...\nΑνακοινώθηκαν οι βάσεις εισαγωγής σε ΑΕΙ και ΤΕΙ.\nΟρκωμοσία Περιφερειάρχη Α. Τζιτζικώστα, Αντιπεριφε...\nΑΝΑΚΟΙΝΩΣΗ ΤΟΥ ΟΦΚΑΘ ΕΚΚΛΗΣΗ ΓΙΑ ΥΠΟΛΟΓΙΣΤΗ..\nΠΡΟΠΟΝΗΤΙΚΟ CAMP ΤΡΑΜΠΟΛΙΝΟ 2014 (βίντεο + φωτος)\nΥπογράφηκε η σύμβαση για την ανάθεση της καθαριότη...\nΝέος Κατάλογος ΙΚΕΑ 2015!\nΠοια ΖΩΔΙΑ φιλάνε με πάθος και ποια όχι; Tι σημαίν...\nΑνακοίνωση Γ.Ε.Α. Εγκατάλειψη Αεροσκάφους Α-7\nΣυντριβή αεροσκάφους Α-7 στην Κομοτηνή - Σώος ο χε...\nΕυχαριστήρια Επιστολή της Αντιδημαρχίας Κοινωνικής...\nΑς μιλήσουμε για την Οικονομία\nΤο Χαμόγελο του Παιδιού - Δελτίο Τύπου\nΕΙΝΑΙ ΚΑΙ ΑΥΤΟ ΤΟ ... ΠΡΩΗΝ ΓΡΑΜΜΑΤΕΑΣ\nΣυγχαρητήρια επιστολή με αφορμή την ορκωμοσία της ...\nΟμιλία Γ.Τσαμασλή στην τελετή ορκωμοσίας δημοτικο...\nΜε Πίστη και σεβασμό στην Παναγιά μας! (βίντεο)\nΟρκωμοσία νέου Δημάρχου Θερμαϊκού.\nΤΡΙΠΛΟΙ ΚΑΔΟΙ ΑΝΑΚΥΚΛΩΣΗΣ AΠΟ THN AAE.GR\nΣΥΝΑΥΛΙΑ ΤΟΥ ΓΙΑΝΝΗ ΣΠΑΝΟΥ ΣΤΟ ΣΤΑΥΡΟ Δ.ΒΟΛΒΗΣ\nEΥΧΑΡΙΣΤΗΡΙΑ ΕΠΙΣΤΟΛΗ ΔΩΡΕΑΣ ΕΙΣ ΜΝΗΜΗΝ ΔΗΜΗΤΡΙΟΥ ...\nΤουριστικός κόμβος η Θεσσαλονίκη με τη λειτουργία ...\nΥπογραφή σύμβασης για ανάθεση καθαριότητας σε ιδιώ...\nΟρκωμοσία Δημάρχου Θερμαικού.\nKaspersky Internet Security για κινητά Android και...\nΓεωργικό Κτηνοτροφικό Φεστιβάλ Ν. Αγχίαλος\nΤοποθετήσεις-Μεταθέσεις Αν.Αξιωματικών της ΕΛΑΣ.\nLupo di Mare presents Dino MFU την Παρασκευή 22 Αυ...\nΙστορίες φρίκης στο Βόλο: Ομαδικοί βιασμοί αγοριών...\nΣαν σήμερα γεννήθηκε ο Νικόλας Άσιμος (1949 – 1988...\n20 Αυγούστου: Παγκόσμια Ημέρα κατά των Κουνουπιών\nΠαγκόσμιο σοκ: Ισλαμιστές αποκεφάλισαν δημοσιογράφ...\nΠεριφορά Ιερής Εικόνας Ν. Μηχανιώνας.\nΣυμπολιτεία Θερμαϊκού: Εξηγήσεις για τις υπερβάσει...\nΣυνεδρίαση Δημοτικού Συμβουλίου Θερμαικού.\nΧιλιάδες πιστοί στην Παναγία Σουμελά στο Βέρμιο.(φ...\nΠραγματοποιήθηκε ο Αγιασμός της ανδρικής ομάδας το...\nΕνημέρωση για ηλεκτρονικό τσιγάρο.\nΕΥΧΕΣ ΑΠΟ ΤΟΝ ΣΥΝΔΕΣΜΟ ΣΤΡΑΤΙΩΤΙΚΩΝ & ΣΑ ΔΗΜΟΥ ΘΕΡ...\nΞύπνησαν μνήμες στην Τραπεζούντα – Το συγκινητικό ...\nΠρόσκληση στην τελετή ορκωμοσίας νέας Δημοτικής Αρ...\n5th International Forum Thessaloniki\nΟ Σαμαράς θέλει να κάνει πλούσιους τους Έλληνες ομ...\nΙσπανικός εμφύλιος Ρεάλ-Σεβίλλη απόψε στο Κάρντιφ\nΧρήσιμες συμβουλές για τον καύσωνα.\n15 χρήσιμες συμβουλές και κόλπα για το Google Chro...\nParty on the Beach στο Lupo di Mare την Πέμπτη 14 ...\nΖεστός προβλέπεται ο καιρός για το Σ.Κ και την ερχ...\nΠ.Ο.Σ.ΠΕΡΑΙΑΣ :ΘΕΡΙΝΗ (και πιο ΠΟΛΥΤΙΜΗ) ΑΙΜΟΔΟΣΙΑ...\nTα 500.000 θύματα του Cryptolocker ransomware μπορ...\nΠαρουσίαση νέων τοπικών συμβουλίων Μηχανιώνας - Κε...\nΑίσιο τέλος είχε η περιπέτεια του 5χρονου αγοριού....\nΚαι ο ΟΦΚΑΘ στο κυνήγι ανεύρεσης του αυτοκινήτου (...\nΝέα απάτη με mail στην Ελλάδα -Τι συμβουλεύει η ασ...\nΡάγιζαν καρδιές στο ύστατο "χαίρε" προς τον Θανάση...\nΠιστοποιητικά πληροφορικής: Αγωνία τέλος για τους ...\nΗ παράταση και οι δόσεις για τον ΕΝΦΙΑ.\nΓειά σου Θανάση, αδικοσκοτωμένε ........\nΣυλλυπητήριο μήνυμα από τον ΣΥΡΙΖΑ για το θάνατο τ...\nΠαρουσίαση των νέων Τοπικών Συμβουλίων Περαίας - ...\nΑντιδήμαρχος Οικονομικών ο Β.Αθανασιάδης από 4/8 έ...\nΑυτή θα είναι η νέα διοίκηση στον Θερμαικό;;;;\nΟμαδική αγωγή στο Facebook για παραβίαση προσωπικώ...\nΕγκατάσταση νέων αρχών και εκλογή μελών συλλογικών...\nΝόμιμη σύμφωνα με την εγκύκλιο η ορκωμοσία του νέο...\nΟρκίζεται στις 24 Αυγούστου το νέο δημοτικό συμβού...\nΟνόματα και φωτό όσων ψήφισαν το δασικό νομοσχέδιο...\nΑΝΑΚΟΙΝΩΣΕΙΣ ΠΡΟΣ ΕΠΙΧΕΙΡΗΣΕΙΣ ΓΙΑ ΠΡΟΣΛΗΨΗ ΑΝΕΡΓΩ...\nΔελτίο τύπου ΕΘΟΠΑΚ .Ιούλιος 2014\nΕγινε την Δευτέρα 4 Αυγούστου η πρώτη συγκέντρωση ...\nΣε τουρκικό έδαφος, έχοντας περάσει τα σύνορα, βρί...\nΠΡΟΠΟΝΗΤΙΚΟ CAMP ΤΡΑΜΠΟΛΙΝΟ (βίντεο)\nMόνο με το Messenger θα κάνουν chat οι χρήστες του...\nΟ ιός «BadUSB» στρέφει τις συσκευές USB εναντίον μ...\nΤο διαδίκτυο είναι το «ναρκωτικό» της εποχής.\nΑποσύρονται ευρείας κατανάλωσης αλλαντικά- Περιέχο...\nΊδρυση Δημόσιων Ινστιτούτων Επαγγελματικής Κατάρτι...\nΕνοικιάζεται παραθαλάσσιο διαμέρισμα 80 τμ στο Νέο...\nΈκκληση της «Συμπολιτείας Θερμαϊκού» για αποστολή ...\nΗ διαδικασία στο Taxis για τα εκκαθαριστικά του ΕΝ...\nΑκυρώνεται λόγω καιρού η σημερινή εκδήλωση του Συλ...\nΕΝΣΤΟΛΟΙ, ΑΣΤΟΛΟΙ, ΑΠΟΣΤΟΛΟΙ, ΚΑΤΑΣΤΟΛΟΙ και ΑΜΦΙΣ...


Έξοδος από το μνημόνιο: Οι πρώτοι ωφελούμενοι - Messinia Live\nΜπορεί το θέμα με τις συντάξεις να είναι ακόμη υπό συζήτηση αλλά το καλάθι της ΔΕΘ θα είναι αυτή την φορά γεμάτο και θα αφορά εκατομμύρια πολίτες.\nΉδη έχει εξαγγελθεί και από τον Πρωθυπουργό αλλά και από κορυφαία στελέχη του οικονομικού επιτελείου ένα πακέτο μόνιμων φοροαπαλλαγών ύψους 700 εκατ. ευρώ από το υπερπλεόνασμα των 866 εκατ. ευρώ που αναμένεται ότι θα προκύψει τον επόμενο χρόνο.\nΗ σκέψη είναι τα χρήματα αυτά να διατεθούν είτε για την μείωση των ασφαλιστικών εισφορών ελευθέρων επαγγελματιών και αυτοαπασχολούμενων είτε για την μείωση του ΕΝΦΙΑ.\nΣε κάθε περίπτωση οι ελαφρύνσεις θα είναι μεγαλύτερες για τα χαμηλότερα εισοδήματα ή τις μικρότερες περιουσίες. Αν δοθεί ελάφρυνση στις ασφαλιστικές εισφορές θα πάρουν ανάσα περίπου 1,2 εκ πολίτες με εισοδήματα από επιχειρηματική δραστηριότητα είτε αυτοί είναι εργαζόμενοι με μπλοκάκι είτε ελεύθεροι επαγγελματίες είτε μικρές και πολύ μικρές επιχειρήσεις.\nΑν η ελάφρυνση γίνει στον ΕΝΦΙΑ περίπου 280.000 οικονομικά ασθενέστεροι με χαμηλά εισοδήματα και περιουσία που σήμερα έχουν έκπτωση 50% στον ΕΝΦΙΑ θα απαλλαγούν εντελώς από τον βασικό φόρο για τα ακίνητα. Επίσης θα είναι δυνατό να μειωθεί ο ΕΝΦΙΑ σε λαϊκές και μικροαστικές περιοχές όπου κατά τεκμήριο φορολογούνται μικρές ακίνητες περιουσίες οι οποίες επιβαρύνθηκαν από την πρόσφατη προσαρμογή των εμπορικών αξιών στις αντικειμενικές.\nΕπίσης υπάρχουν σχέδια για διανομή κοινωνικού μερίσματος και στο τέλος του χρόνου. Μέχρι στιγμής με την πρόβλεψη του Μεσοπρόθεσμου Προγράμματος Δημοσιονομικής Στρατηγικής 2019 -2022 η υπεραπόδοση για φέτος θα είναι μόλις 0,06% ή 105 εκ ευρώ. Η πρόθεση όμως για απονομή μερίσματος δείχνει ότι το ποσό αυτό θα μεγαλώσει όπως συνέβη και το 2016 και το 2017.\nΈνα ακόμη πακέτο αρκετά σημαντικό που θα φτάνει τα 1,8 δισ. ευρώ αφορά το πακέτο των λεγόμενων κοινωνικών αντιμέτρων που θα εφαρμοστεί το 2019.\nΤο σπουδαιότερο από τα μέτρα αφορά την επέκταση του στατιστικού επιδόματος που θα παίρνουν από το 2019 περίπου 1,1 -1,2 εκατομμύρια νοικοκυριά με χαμηλά εισοδήματα (από 8000 για μονοπρόσωπο νοικοκυριό μέχρι και 16000 για ζευγάρι με τρία παιδιά) που είτε πληρώνουν νοίκι ή έχουν στεγαστικό δάνειο. Η επιδότηση θα είναι 70 ευρώ για το μονοπρόσωπο νοικοκυριό και θα κλιμακώνεται στα 105 ευρώ για το ζευγάρι και πρόσθετα 35 ευρώ για κάθε ένα παιδί.\nΑπό πέρσι ισχύει επίσης το σύστημα για τα οικογενειακά επιδόματα που επιδοτούν περισσότερο τα πρώτα τρία παιδιά με ένα ποσό που ξεκινά από 70 και φτάνει τα 280 ευρώ και για εισοδήματα μέχρι και 33.750 ευρώ.\nΣημαντικά είναι επίσης μέτρα όπως:\n-Η χρηματοδότηση ενεργών πολιτικών απασχόλησης με 260 εκ ευρώ\n-Η μείωση στην συμμετοχή ασφαλισμένων στην φαρμακευτική περίθαλψη με 260 εκ ευρώ\n-Η ενίσχυση του προγράμματος σχολικών γευμάτων και δημιουργίας προνηπιακών και προσχολικών μονάδων με συνολικά 210 εκ ευρώ\n-Τέλος ένα περισσότερο θεσμικό μέτρο από αυτά που έρχονται αφορά την πρώτη δόση της αύξησης του κατώτερου μισθού η οποία θα ολοκληρωθεί σε τρεις ή τέσσερις δόσεις. Η ισχύς θα αφορά το σύνολο των μισθωτών αλλά δεν είναι ακόμη δυνατό να υπολογιστεί πως θα επιδράσει στην πραγματική οικονομία.\nΝα σημειωθεί εδώ ότι όπως και ο ίδιος ο πρωθυπουργός έχει πει, με την έξοδο από τα προγράμματα στήριξης η ελληνική κυβέρνηση θα έχει το δικαίωμα και πάλι να αποφασίζει με ποιον τρόπο θα επιτύχει τους στόχους, οι στόχοι όμως θα παραμένουν όπως σε όλες τις χώρες που βγήκαν από μνημόνια, αλλά και λόγω των δημοσιονομικών δεσμεύσεων που ούτως ή άλλως η Ελλάδα έχει ως μέλος της Ευρωζώνης.\nΤην επόμενη εβδομάδα θα συνεδριάσει η Πολιτική Γραμματεία του ΣΥΡΙΖΑ και στα τέλη Αυγούστου η Κεντρική Επιτροπή, όπου θα παρουσιαστεί το συνολικό σχέδιο για την επόμενη περίοδο.\nRelated Items:ΑΝΤΙΜΕΤΡΑ 2019, ΔΕΘ, ΕΞΟΔΟΣ ΑΠΟ ΜΝΗΜΟΝΙΑ, Κοινωνικό Μέρισμα


Επιτροπή Περιοχής Δυτικής Μακεδονίας του ΚΚΕ & Συμβούλιο Περιοχής Δυτικής Μακεδονίας της ΚΝΕ: Άμεσα μέτρα για να μη μείνει κανείς φοιτητής στον «αέρα» – Flash-TV\nΕπιτροπή Περιοχής Δυτικής Μακεδονίας του ΚΚΕ & Συμβούλιο Περιοχής Δυτικής Μακεδονίας της ΚΝΕ: Άμεσα μέτρα για να μη μείνει κανείς φοιτητής στον «αέρα»\nΒέβαια όλες αυτές οι αλλαγές έρχονται να προστεθούν σε μια ακόμα πιο άσχημη κατάσταση που δημιουργεί το νομοσχέδιο αν εφαρμοστεί στην πράξη. Βάζει σοβαρά εμπόδια στο δικαίωμα στην πρόσβαση των μαθητών και φοιτητών χιλιάδων λαϊκών οικογενειών που προσπαθούν ήδη να ανταπεξέλθουν με δυσκολία στο μεγάλο κόστος σπουδών. Το όριο φοίτησης ν+1/2ν, οι απειλές για διαγραφές χιλιάδες φοιτητών, η αλλαγή στο σύστημα εισαγωγής στο Πανεπιστήμιο με σκοπό να πετάξουν εκτός σχολών χιλιάδες μαθητές ώστε να τους ωθήσουν στην ιδιωτική εκπαίδευσηστρώνουν το έδαφος για να ενταθεί η κατηγοριοποίηση πανεπιστημιακών σχολών και αποφοίτων, την εκ νέου υποβάθμιση των σχολών!\nΠροκαλούν την κοινή λογική! Η κυβέρνηση με συνοπτικές διαδικασίες δίνει 30 εκατ. ευρώ(!!) για αστυνομικέςδυνάμεις σε κλειστές σχολές όταν όλο αυτό το διάστημα επαναλαμβάνει μονότονα ότι δεν υπάρχουν χρήματα για τις ανάγκες των φοιτητών! Την ίδια ώρα το Τμήμα των Ηλεκτρολόγων Μηχανικών συνεχίζει να στεγάζεται στην αποθήκη ενός σουπερμάρκετ, το Τμήμα των Μηχανολόγων σε μια οικοδομή, η νέα Πανεπιστημιούπολη στην ΖΕΠ να φαντάζει όνειρο «θερινής νυκτός» και μάλιστα χωρίς να προβλέπεται εστία και λέσχη, ακόμα και το προσωπικό καθαριότητας παραμένει ελάχιστο σε σχέση με τις ανάγκες που υπάρχουν.\n● Να επαναλειτουργήσουν τα Πανεπιστήμια το εαρινό εξάμηνο,με όλα τα απαραίτητα προστασίας της δημόσιας υγείας. Να συνεχιστούν τα μαθήματα, τα εργαστήρια και οι πρακτικές ασκήσεις διά ζώσης, με μέτρα αποφυγής συνωστισμού. Ειδικά για το Α’ έτος να ξεκινήσουν με προτεραιότητα τα μαθήματα για τη γρήγορη ένταξη στη φοιτητική ζωή.\nΣΥΜΒΟΥΛΙΟ ΠΕΡΙΟΗΣ ΔΥΤ. ΜΑΚΕΔΟΝΙΑΣ\nΑποκλεισμός Εκπαιδευτικών από διαγωνισμό του ΑΣΕΠ λόγω του παραβόλου 3 ευρώ που πλήρωσαν αλλά δεν καταβλήθηκε από την τράπεζες


“Δεν ξέρουμε πότε θα παίξουμε ξανά ποδόσφαιρο κι αν θα παίξουμε όπως πριν” | SoccerPlus.gr\nΑρχική FIFA / UEFA FIFA "Δεν ξέρουμε πότε θα παίξουμε ξανά ποδόσφαιρο κι αν θα παίξουμε όπως...\n"Δεν ξέρουμε πότε θα παίξουμε ξανά ποδόσφαιρο κι αν θα παίξουμε όπως πριν"\n3 Απρ 2020, 11:58 πμ\nΟ πρόεδρος της FIFA, Τζιάνι Ινφαντίνο σε ομιλία του από την Ελβετία στο 72ο τακτικό συνέδριο της CONMEBOL τόνισε πως η υγεία αποτελεί προτεραιότητα και πως οι διαχειριστές του ποδοσφαίρου πρέπει να διασφαλίσουν ότι το άθλημα θα επιβιώσει και θα προχωρήσει μπροστά μόλις τελείωση η κρίση από την πανδημία του κορωνοϊού.\n«Το ποδόσφαιρο δεν είναι το πιο σημαντικό, η υγεία αποτελεί προτεραιότητα και θα πρέπει να παραμείνει μέχρι να νικήσουμε αυτή την ασθένεια.\nΕίναι πολύ σημαντικό το ποδόσφαιρο να ακολουθεί τις οδηγίες των υγειονομικών αρχών και των κυβερνήσεων και είναι πολύ σημαντικό το γεγονός ότι το ποδόσφαιρο αποτελεί καλό παράδειγμα, διότι είναι σαφές ότι κανένας αγώνας δεν είναι πιο σημαντικός από την ανθρώπινη ζωή. Αυτό πρέπει να έχουμε με σαφήνεια στο μυαλό μας, ενώ παράλληλα να εργαζόμαστε με αυτοπεποίθηση και να σκεφτόμαστε θετικά προς το μέλλον.\nΠρέπει να κοιτάξουμε μπροστά και δεν μπορούμε να παραμείνουμε παθητικοί, καθώς ο κορωνοϊός μας επηρεάζει. Και ο κόσμος μας και ο αθλητισμός μας θα είναι διαφορετικοί όταν επιστρέψουμε στην ομαλότητα. Είναι ευθύνη μας ως διαχειριστές ποδοσφαίρου, πρώτα απ ‘όλα να διασφαλίσουμε ότι το ποδόσφαιρο μπορεί να επιβιώσει και δεύτερον να προχωρήσει ξανά. Αυτό δεν είναι μόνο η ευθύνη μας, αλλά και η υποχρέωσή μας»…\nΠροηγούμενο άρθροΣτο τραπέζι ακόμη και η ακύρωση του φετινού πρωταθλήματος στην Κύπρο\nΕπόμενο άρθροΑιφνιδιαστικός έλεγχος στην ACS μετά από καταγγελίες για την τιμολογιακή πολιτική της


Θέλετε να δείτε πόσο υγιείς είστε; – Πάρτε τη μεζούρα και μετρήστε τη μέση σας | ΝΕΑ ΠΙΕΡΙΑΣ\nΕπικαιρότητα ΥΓΕΙΑ Homepage\nΘέλετε να δείτε πόσο υγιείς είστε; – Πάρτε τη μεζούρα και μετρήστε τη μέση σας\nΤι σημαίνουν οι τιμές της αναλογίας μέσης-ύψους\nΜέχρι πρότινος, όπως θα έχετε ήδη ακουστά, ο δείκτης μάζας σώματος (ΔΜΣ) ήταν ο πιο συνηθισμένος δείκτης για να παρακολουθούμε το βάρος μας.\nΤώρα, νέες συστάσεις από την αρμόδια υγειονομική Αρχή της Βρετανίας, συνιστούν κάτι διαφορετικό.\nΑν θέλετε να μάθετε τι επιφυλάσσει το μέλλον για την υγεία σας, δεν αρκεί να ελέγχετε μόνο το σωματικό βάρος σας. Η περίμετρος μέσης είναι ένας άλλος, ίσως πιο αξιόπιστος δείκτης της μελλοντικής υγείας σας.\nΑυτό αναφέρει η αρμόδια υγειονομική Αρχή της Βρετανίας, η οποία σε νέες οδηγίες που εξέδωσε συνιστά ακόμα και σε ανθρώπους με φυσιολογικό σωματικό βάρος να μετρούν την περίμετρο μέσης τους.\nΌπως εξηγεί στις οδηγίες το Εθνικό Ίδρυμα Υγείας & Κλινικής Υπεροχής (NICE), η περίμετρος μέσης σε συνδυασμό με τον δείκτη μάζας σώματος (ΔΜΣ) παρέχει πρακτικές πληροφορίες για την κεντρική παχυσαρκία.\nΜε τον όρο αυτό περιγράφεται είναι η συσσώρευση σωματικού λίπους στην κοιλιά.\nΗ κεντρική παχυσαρκία παίζει καθοριστικό ρόλο στην ανάπτυξη προβλημάτων υγείας, όπως:\nΗ μη-αλκοολική λιπώδης νόσος του ήπατος (κοινώς λέγεται «λίπος στο συκώτι»)\nΗ περίμετρος μέσης πρέπει να εξετάζεται σε συνάρτηση με το ύψος. Στην πραγματικότητα, η διαίρεση της περιμέτρου της μέσης (σε εκατοστά) με το ύψος (σε εκατοστά) πρέπει να έχει πηλίκο κάτω από 0,5.\nΜε άλλα λόγια, για να είναι κάποιος υγιής η περίμετρος της μέσης του πρέπει να είναι μικρότερη από το ήμισυ του ύψους του.\nΕιδικότερα, οι τιμές της αναλογίας μέσης-ύψους σημαίνουν τα εξής:\nΑπό 0,4 έως 0,49 = Υγιής αναλογία μέσης-ύψους\nΑπό 0,5 έως 0,59 = Αυξημένος κίνδυνος για την υγεία\nΑπό 0,6 και πάνω = Πολύ μεγάλος κίνδυνος για την υγεία\nΠαραδείγματος χάριν, μία γυναίκα ύψους 163 εκατοστών που έχει περίμετρο μέσης 74 εκατοστά, έχει υγιή αναλογία μέσης-ύψους. Αν όμως η περίμετρος μέσης της είναι 83 εκατοστά, διατρέχει αυξημένο κίνδυνο υγείας. Και αν είναι 98 εκατοστά, κινδυνεύει πολύ.\nΗ περίμετρος της μέσης πρέπει να μετριέται στο μέσον της απόστασης ανάμεσα στα ισχία (γοφοί) και το κατώτερο τμήμα των πλευρών (το κάτω μέρος του θώρακα).\nΣτη διάρκεια της μέτρησης πρέπει να αναπνέετε φυσιολογικά και όχι να «ρουφάτε» την κοιλιά σας.\nΤο NICE συνιστά να γίνεται η μέτρηση σε μικρούς και μεγάλους. Και αυτό, διότι και στα παιδιά η συσσώρευση λίπους στην κοιλιά είναι επικίνδυνη για την μελλοντική υγεία. pronews.gr\nΕτικέτες Επικαιρότητα ΥΓΕΙΑ Homepage


adidas Performance STRAPPY PRINT B Grey / Black - Δωρεάν Αποστολή στο Spartoo.gr ! - Υφασμάτινα Αθλητικά μπουστάκια Woman 24,80 €\nΔιαθέσιμα νούμερα LXL\nΑυτό το αθλητικό μπουστάκι Adidas Performance έχει σχεδιαστεί ειδικά για τους αθλητές όλων των επιπέδων. Όχι άλλες δικαιολογίες, θα είστε η βασίλισσα των σπορ!\nΔεν υπάρχουν διαθέσιμες γνώμες για το adidas Performance - STRAPPY PRINT B


Β.Κορκίδης για Ουκρανία: «Ανησυχία στην επιχειρηματική κοινότητα για την παγκόσμια ασφάλεια» – Pronews.gr\nΟικονομία 24.02.2022 | 11:11\nΒ.Κορκίδης για Ουκρανία: «Ανησυχία στην επιχειρηματική κοινότητα για την παγκόσμια ασφάλεια»\nΣτοιχεία για το διμερές εμπόριο Ελλάδας - Ουκρανίας\nΑνησυχίες στην ελληνική αγορά, πρωτίστως για τον κίνδυνο αποσταθεροποίησης της παγκόσμιας ασφάλειας, αλλά και για την ενεργειακή ασφάλεια και την οικονομική επίπτωσή της, δημιουργεί η ουκρανική κρίση.\nΠολύ λιγότερο απασχολούν τον επιχειρηματικό κόσμο οι πιθανοί κίνδυνοι επάρκειας και ελλείψεων στην αγορά. Αυτό αναφέρει σε δήλωσή του ο πρόεδρου του Εμπορικού και Βιομηχανικού Επιμελητηρίου Πειραιώς και του Επιμελητηριακού Συμβουλίου Αττικής Βασίλης Κορκίδης ενώ σε ανακοίνωση του επιμελητηρίου επισημαίνονται τα μείζονα και τα ελάσσονα ζητήματα της Ουκρανικής κρίση.\nΣτοιχεία για το διμερές εμπόριο Ελλάδας – Ουκρανίας\nΑναλυτικά στην ανακοίνωση επισημαίνονται τα παρακάτω και συμπεριλαμβάνονται στοιχεία για το διμερές εμπόριο Ελλάδας – Ουκρανίας:\nΗ εισβολή της Ρωσίας στην Ουκρανία δημιουργεί γεωπολιτική αναταραχή στην ευρωπαϊκή «γειτονιά μας» με σοβαρές επιπτώσεις στην τροφοδοσία ενέργειας και μεγάλες επιβαρύνσεις στις οικονομίες των χωρών-μελών της ΕΕ. Εάν μάλιστα δεν αποφευχθούν εγκαίρως τα διαχυτικά αποτελέσματα από τα αντίμετρα της Ρωσίας στις οικονομικές κυρώσεις της Δύσης, με εναλλακτικό σχέδιο επαρκούς τροφοδοσίας φυσικού αερίου, τότε οι εκτιμήσεις υψηλού κόστους ενέργειας σε ευρωπαϊκά νοικοκυριά και επιχειρήσεις θα είναι δυσοίωνες και το 2023. Η ένταση των αναταράξεων στις διεθνείς αγορές καταγράφεται στις απώλειες των ευρωπαϊκών χρηματιστηρίων και την αύξηση ρεκόρ στη τιμή του πετρελαίου.\nΠαρά το γεγονός ότι η Ελλάδα δεν προμηθεύεται φυσικό αέριο από την Ουκρανία, η αγορά της έχει εμπορικό ενδιαφέρον γιατί είναι μεγάλη πληθυσμιακά, αλλά με σχετικά χαμηλή εισοδηματική δύναμη. Διαθέτει επιχειρηματικές προοπτικές, ιδίως από την ενεργειακή ισχύ και την αλλαγή πορείας της εμπορικής πολιτικής προς την Ε.Ε., όμως παραμένει μια δύσκολη αγορά και εξελίσσεται σε δυσκολότερη, μετά τις δυσμενείς εξελίξεις και τη διαμόρφωση των νέων γεωπολιτικών δεδομένων. Η αναμενόμενη μάλιστα μείωση της ισοτιμίας της Γκρίβνας έναντι του Δολαρίου και του Ευρώ, θα δημιουργήσει μεγάλα προβλήματα σε εισαγωγές, εξαγωγές και τουρισμό.\nΤο διμερές εμπόριο Ελλάδας – Ουκρανίας ακολουθεί μια αυξητική τάση, με εξαίρεση βεβαίως τα δύο τελευταία χρόνια λόγω πανδημίας. Σε κάθε περίπτωση, η χώρα μας έχει θετικό ισοζύγιο και όπως τονίζουν σε κάθε ευκαιρία οι επιχειρηματικές κοινότητες των δύο χωρών, υπάρχει αναξιοποίητο δυναμικό για καλύτερα αποτελέσματα. Οι ελληνικές εξαγωγές προ πανδημίας κυμαίνονταν από 182 έως 211 εκατ. ευρώ και οι εισαγωγές μας από 165 έως 187 εκατ. ευρώ, ενώ την περίοδο της πανδημίας παρατηρήθηκε μια μείωση 6% στον όγκο του εμπορίου. Ο εντοπισμός ελληνικών προϊόντων με προοπτικές αύξησης εξαγωγών μας οδηγεί στο τομέα των τροφίμων που έχει ήδη προσφέρει ικανοποιητικές ευκαιρίες συνεργασίας. Επίσης ενδιαφέρον, πέραν του κλάδου των τροφίμων, υπάρχει για δομικά υλικά και φάρμακα.\nΣτην Ουκρανία βρίσκεται σε εξέλιξη το Μεγάλο Κατασκευαστικό Πρόγραμμα για κατασκευή και συντήρηση του οδικού δικτύου της χώρας, καθώς και άλλα έργα κοινωνικών υποδομών, που παρουσιάζουν ευκαιρίες συνεργασίας με ελληνικές κατασκευαστικές εταιρείες. Σήμερα στην Ουκρανία δραστηριοποιούνται περί τις 45 ελληνικές εταιρείες, κυρίως στο χώρο της εμπορίας τροφίμων, φρούτων, λαχανικών, παροχής συμβουλευτικών υπηρεσιών, τουρισμού, εστίασης και επιλογής προσωπικού για την ελληνική ναυτιλία. Εκτιμάται ότι 40.000 Ουκρανοί ναυτικοί απασχολούνται σε ελληνόκτητα πλοία.\nΕιδικότερα, μεταξύ των ελληνικών εταιρειών που δραστηριοποιούνται στην ουκρανική αγορά συγκαταλέγονται η Τράπεζα Πειραιώς, Coca Cola Hellenic, Ήφαιστος, Alumil, Etem, Profilco, υαλουργία HGI, Chipita, Printec, Neokem, Ukravtomatika κ.α. με άμεσες επενδύσεις που ανέρχονται σε περίπου 40 εκατ. ευρώ. Εξυπακούεται πως προσευχόμαστε να μην κινδυνεύσει κανείς εργαζόμενος στις εγκαταστάσεις τους και βεβαίως να είναι ασφαλής όλος ο άμαχος πληθυσμός και όλα τα μέλη της ελληνικής κοινότητας στην Ανατολική Ουκρανία.\nΕάν επίσης εξετάσουμε οικονομικά στοιχεία, θα διαπιστώσουμε το ειδικό βάρος στις οικονομικές σχέσεις της Ευρώπης με τη Ρωσία, αλλά και τον ρόλο της Ουκρανίας στο διεθνές εμπόριο. Τα στοιχεία της Eurostat εντυπωσιάζουν καθώς η Ρωσία κάλυψε το 46,8% των εισαγωγών φυσικού αερίου στην Ευρώπη κατά το πρώτο εξάμηνο του περασμένου έτους, ενώ στο «ευρωπαϊκό» πετρέλαιο το μερίδιο της Ρωσίας ήταν 24,7%.\nΗ Ρωσία είναι επίσης ο κορυφαίος προμηθευτής άνθρακα της Γηραιάς Ηπείρου με ποσοστό 49%, ενώ οι εξαγωγές σιταριού Ρωσίας και Ουκρανίας αντιστοιχούν στο ένα τέταρτο του παγκόσμιου εμπορίου. Ανατροπές λοιπόν αναμένονται στις υφιστάμενες ισορροπίες στο θαλάσσιο εμπόριο που θα επιφέρει η γενικευμένη κλιμάκωση στην Ουκρανία και η επιβολή αυστηρότερων κυρώσεων από την πλευρά της Δύσης στη Ρωσία. Η διεθνής ναυτιλία καταστρώνει τα σχέδια έκτακτης ανάγκης για να προσαρμοσθεί στα νέα δεδομένα, καθώς αλλάζουν όλα στα δρομολόγια και η ζήτηση πλοίων στη Μαύρη Θάλασσα. Η αβεβαιότητα που δημιουργείται θα επηρεάσει τις ναυτιλιακές αγορές, καθώς οι ροές αργού πετρελαίου, φυσικού αερίου/LNG, άνθρακα και σιτηρών μεσοπρόθεσμα θα διαταραχθούν.\nΟ κ. Κορκίδης, δήλωσε: «Η ουκρανική κρίση σίγουρα δημιουργεί ανησυχίες στην ελληνική αγορά για ακρίβεια διαρκείας στα καύσιμα, αλλά σε καμία περίπτωση δεν υπάρχει ανησυχία επάρκειας καυσίμων και ελλείψεων σε βασικά αγαθά και άλλα καταναλωτικά είδη. Το μείζον θέμα είναι βεβαίως ο κίνδυνος αποσταθεροποίησης της παγκόσμιας ασφάλειας, που προέρχεται από μονομερείς ενέργειες μιας ισχυρής χώρας.\nΕξίσου μείζονα θέματα είναι, αφενός η ενεργειακή ασφάλεια και αφετέρου η οικονομική επίπτωση στην ελληνική αγορά. Τα ελάσσονα θέματα είναι οι πιθανοί κίνδυνοι επάρκειας και ελλείψεων, που δύσκολα απειλούν ένα θαλασσινό κράτος και εμπορικό κόμβο όπως η Ελλάδα. Σωστά λοιπόν η χώρα μας, ως μέλος της ΕΕ και του ΝΑΤΟ με συνέπεια προσπαθεί ακόμα και μετά την Ρώσικη εισβολή να παραμείνουν ανοιχτοί οι δίαυλοι διπλωματικής επικοινωνίας από και προς την Ρωσία, μήπως τελικά πρυτανεύσει η λογική και επικρατήσει το συντομότερο μετά τον πόλεμο, η ειρήνη».


Ο bob dylan έρχεται στην ελλάδα για δύο μεγάλες συναυλίες | Jenny.gr\nΔευτέρα 24/09/2018/24 ℃\nΟ Bob Dylan έρχεται στην Ελλάδα για δύο μεγάλες συναυλίες\nΠοιος είναι άραγε ο Bob Dylan;\nΜουσικός, τραγουδιστής, ερμηνευτής, καλλιτέχνης, ποιητής, δημιουργός, αντιδραστικός, πολιτικοποιημένος, διορατικός, επιδραστικός, τροβαδούρος, ροκ, folk, blues. Φυσικά ο Dylan είναι όλα τα παραπάνω και άλλα τόσα που δε μπορούν να γραφούν, να απαριθμηθούν έτσι απλά. Οι τυχεροί που θα βρεθούν στις 22 Ιουνίου στο Λιμάνι της Θεσσαλονίκης στην παρθενική του εμφάνιση στην πόλη και στις 23 Ιουνίου στο Terra Vibe στην Αθήνα για να τον απολαύσουν ίσως μπορέσουν να απαντήσουν στο παραπάνω ερώτημα!\nΑν υπάρχει ένας καλλιτέχνης που χαίρει καθολικής εκτίμησης από το σύνολο των φίλων της μουσικής, αυτός είναι ο τραγουδοποιός Robert Allen Zimmerman (το πραγματικό του όνομα) που γεννήθηκε πριν 72 χρόνια στη Μινεσότα των Ηνωμένων Πολιτειών της Αμερικής.\nΟ Ουίλιαμ Μπάροουζ είπε κάποτε πως: «ο Βοb είναι ένας άνθρωπος που πήγε στην κόλαση και γύρισε για να μας πει τι είδε εκεί.»\nΟ Τομ Γουέιτς από την άλλη θεωρεί ότι: «Ο Bob Dylan είναι ένας πλανήτης προς εξερεύνηση. Είναι δάσκαλος- αν θέλεις να γράψεις τραγούδια δεν υπάρχει άλλος καλύτερος να ακούσεις . Είναι η πηγή τόσων και τόσων πραγμάτων, κουβαλάει μεγάλη ιστορία στους ώμους του. Πολλές φορές νιώθεις πως εσύ είσαι εκτεθειμένος απέναντι του, έχεις την αλλόκοτη αίσθηση ότι υπάρχει πολύ παρελθόν μέσα του. Αλλά και πολύ μέλλον επίσης.»\nΟ τροβαδούρος του 20ου και 21ου αιώνα (παραφράζοντας τον τίτλο του εξαιρετικού κειμένου του Γιώργου Ίκαρου Μπαμπασάκη όπως δημοσιεύθηκε στη συλλογή «Τροβαδούροι» αφιερωμένο στο Bob Dylan με τίτλο Τροβαδούρος του 20ου αιώνα) δε σταμάτησε ποτέ να γράφει μουσική για οργισμένους έφηβους, μποέμ τύπους, φιλόσοφους του δρόμου και όλους τους εραστές της μουσικής.\nΗ χαρακτηριστική βραχνή – πιο βραχνή όσο μεγαλώνει ηλικιακά- φωνή του δημιουργού έγινε το ηχητικό χαλί σε επαναστάσεις, κοινωνικές μα και προσωπικές. Οι στίχοι του έγιναν συνθήματα και τροφή για σκέψη για εκατομμύρια ανθρώπους στον κόσμο, για όλους όσοι γίνανε κοινωνοί του μηνύματος των τραγουδιών τoυ.\nComic Con 4: Το απόλυτο φεστιβάλ για τους λάτρεις των comics επιστρέφει στη Θεσσαλονίκη\n/ Real Life/ Working Girl\nΜαργαρίτα Ιακωβίδου: H σεφ που κάνει την Θεσσαλονίκη να παραμιλάει με τα πιάτα της


Tornos News | Τουριστικά λεωφορεία: 3 προτάσεις για πιο αποτελεσματικές οδικές μεταφορές στην ΕΕ\nΤουριστικά λεωφορεία: 3 προτάσεις για πιο αποτελεσματικές οδικές μεταφορές στην ΕΕ\nTornosNews.gr 05.03.2018 | 09:59\nΤη στήριξή του στους ευρωπαϊκούς θεσμούς, από κοινού με την Ένωση Ευρωπαϊκών Συνδέσμων Τουριστικών Γραφείων, ECTAA, και την ευρωπαϊκή ένωση τoυρισμού, ΕΤΟΑ, για την εφαρμογή νέων κανονισμών ασφαλείας στα τουριστικά πούλμαν με προβλέψεις για την οδήγηση και την ξεκούραση των οδηγών, εξέφρασε ο παγκόσμιος οργανισμός οδικού τουρισμού, IRU, που ασχολείται με την προώθηση της οικονομικής ανάπτυξης και της ασφάλειας μέσα από βιώσιμη κινητικότητα ανθρώπων και αγαθών.\nΗ πρόταση του IRU σε θεσμικό επίπεδο βασίζεται στην υιοθέτηση πιο ευέλικτης προσέγγισης των εβδομαδιαίων και 12ήμερων αναπαύσεων. Η ευελιξία στη διαχείριση του χρόνου που καθημερινά θα αφιερώνεται στη οδήγηση μπορεί να οδηγήσει σε λιγότερο άγχος για τον οδηγό κατά την εκτέλεση των καθημερινών καθηκόντων, αναφέρει το IRU.\nΑναλυτικά, οι 3 προτάσεις που εισηγούνται οι φορείς είναι οι ακόλουθες...\n-Η κατάλληλη παρέκκλιση των δώδεκα ημερών, όπως προτείνεται, θα επέτρεπε μεγάλες περιόδους ανάπαυσης στο σπίτι ή σε μέρος της επιλογής του οδηγού, ως αντιστάθμιση περιόδων με μειωμένη ανάπαυση. Αυτό θα έδινε δυνατότητες για πιο ικανοποιητική ισορροπία εργασίας-προσωπικής ζωής για τους οδηγούς. Δεν υπάρχουν αποδείξεις ότι η χρήση της παρέκκλισης θα έθετε σε κίνδυνο την οδική ασφάλεια.\n-Δυνατότητα για τους οδηγούς να επεκτείνουν - δύο φορές την εβδομάδα - το χρόνο καθημερινής υπηρεσίας τους σε 16 ώρες (έναντι 15 σήμερα). Η αύξηση του χρόνου εργασίας του οδηγού σε 16 ώρες χωρίς αύξηση της κανονικής ώρας οδήγησης και χωρίς μείωση της ημερήσιας ανάπαυσης θα επιτρέψει στους οδηγούς να ανταποκρίνονται καλύτερα στις απαιτήσεις συγκεκριμένων τουριστών, όπως τα ταξίδια πολιτιστικών εκδηλώσεων αργά τη νύχτα, τα δείπνα τουριστικής ομάδας σε εστιατόρια, απρόβλεπτες καταστάσεις κυκλοφορίας, επιτρέποντας στον οδηγό να μεταφέρει τους τουρίστες με ασφάλεια και άνεση στα ξενοδοχεία. Συνεπώς, οι απαιτήσεις των πελατών θα μπορούσαν να ικανοποιούνται καλύτερα, καθιστώντας την υπηρεσία πιο ευέλικτη και πιο ελκυστική. Η προσφορά υπηρεσιών θα γίνει πολύ πιο ελκυστική προς όφελος των τουριστικών λεωφορείων και των ευρωπαϊκών τουριστικών χωρών/ πολιτιστικών εκδηλώσεων, οι οποίες δεν θα μπορούσαν να εξυπηρετηθούν διαφορετικά, πλην ιδιωτικού αυτοκινήτου.\n-Εισαγωγή περιόδου αναφοράς 13 εβδομάδων για την αντιμετώπιση της εποχικότητας στις τουριστικές επιχειρήσεις. Η αδυναμία να μειωθεί η εβδομαδιαία ανάπαυση των οδηγών σε 24 ώρες σε συνεχή βάση περιορίζει σημαντικά την επιχειρησιακή ευελιξία των εταιρειών τουριστικού τουρισμού, ιδίως κατά τις εποχές τουριστικής εποχικής δραστηριότητας. Ως εκ τούτου, ο τομέας του τουρισμού με πούλμαν χάνει μερίδιο αγοράς λόγω της αποτυχίας των σημερινών κανόνων να ρυθμίσουν αυτό το ζήτημα. Η προτεινόμενη ευελιξία θα επέτρεπε στην εταιρεία να παρέχει συνεπείς υπηρεσίες στους πελάτες, αποτρέποντας παράλληλα περιττές διακοπές στο δρομολόγιο. Η ευελιξία θα αυξήσει την ελκυστικότητα του ασφαλέστερου, πράσινου, οικονομικά προσιτού και αποτελεσματικού μέσου στον τουρισμό, χωρίς να τίθεται σε κίνδυνο η οδική ασφάλεια, δεδομένου ότι το συνηθισμένο πρότυπο οδήγησης των οδηγών τουριστικών λεωφορείων είναι διαφορετικό και ευθυγραμμισμένο με τις απαιτήσεις των τουριστών και τις προτιμήσεις τους. Το δυνητικό ζήτημα που σχετίζεται με τη συσσωρευμένη κόπωση του οδηγού μπορεί να αντιμετωπιστεί αποτελεσματικά μειώνοντας, κατά 20 ώρες, τον συνολικό χρόνο συσσώρευσης στην περίοδο αναφοράς των τεσσάρων εβδομάδων.\nΗ ασφάλεια στο δρόμο είναι αδιαπραγμάτευτη, τόνισε ο επικεφαλής του IRU Ευρώπης, κ. Matthias Maedge, επισημαίνοντας την ανάγκη για πιο συγκεκριμένους και βελτιωμένους κανονισμούς οι οποίοι θα ανεβάσουν περαιτέρω το επίπεδο της υπηρεσίας.\nΕξέφρασε δε την ικανοποίησή του που οι Ευρωπαϊκοί θεσμοί αναγνωρίζουν τα μοναδικά χαρακτηριστικά του κλάδου καθώς και την πρόθεση για συνέχιση του διαλόγου με τις συνδικαλιστικές οργανώσεις με συμπεράσματα που θα βασίζονται σε έμπρακτες αποδείξεις και αμοιβαία κατανόηση ότι η ασφάλεια προηγείται.\nΟ διευθυντής πολιτικής της ΕΤΟΑ, κ. Tim Fairhurst, δήλωσε από την πλευρά του ότι ο οδικός τουρισμός είναι εκείνος που ευθύνεται για μεγάλο ποσοστό ανάπτυξης από τις μακρινές αγορές-πηγές τουρισμού στην Ευρώπη, οι επισκέπτες των οποίων επισκέπτονται κατά κανόνα πάνω από μια χώρα. Οι νέες προτάσεις, είπε, θα προσφέρουν μεγαλύτερη αποτελεσματικότητα χωρίς να επιφυλάσσουν κινδύνους.\nΟ πρόεδρος της ECTAA, κ. Merike Hallik, είπε ότι η ασφάλεια οδηγών και επιβατών είναι απόλυτες προτεραιότητες για τον κλάδο και απαιτούνται συγκεκριμένοι κανονισμοί για την καλή λειτουργία της βιομηχανίας, οι οποίοι σε καμία περίπτωση δεν υπονομεύουν την ασφάλεια.\nΗ ασφάλεια αποτελεί κομβικό στοιχείο του οδικού τουρισμού, και ήδη τα λεωφορεία και πούλμαν έχουν αναδειχθεί τα τελευταία χρόνια στον ασφαλέστερο τρόπο μεταφοράς στην ΕΕ. Σύμφωνα με τη Eurostat, τα ατυχήματα έχουν περιοριστεί στο μισό από το 2006.\nΤο μεγαλύτερο μέρος της οδήγησης αφορά την πρώτη και την τελευταία ημέρα των ταξιδίων.\n1) Ιταλία: ΦΠΑ εκατ. ευρώ καλείται να καταβάλει η Booking.com\n2) Agoda: Νέα υπηρεσία για εντοπισμό της πιο οικονομικής διαμονής\n3) Θυγατρική της DER Touristik εξαγόρασε το μεγαλύτερο δίκτυο τουριστικών γραφείων της Ρουμανίας\n4) Η Booking.com αίρει περιορισμούς στις προσφορές διαμονής στη Google - Τι σημαίνει αυτό για τα ξενοδοχεία\nΒρετανικός τουρισμός: Συστάσεις στην Mercury Holidays για παραπλανητικές διαφημίσεις\nJet2: "Δεν ενδιαφερόμαστε για την εξαγορά τμημάτων της Thomas Cook"\nΣε πτώχευση η βρετανική Buzzlines Travel


13 ΦΕΒΡΟΥΑΡΙΟΥ ΑΓΙΩΝ ΕΝΔΟΞΩΝ ΑΠΟΣΤΟΛΩΝ ΑΚΥΛΑ ΚΑΙ ΠΡΙΣΚΙΛΛΑΣ! - Ενημέρωση ειδήσεις από την Ηλεία και όλη την Ελλάδα\n13 ΦΕΒΡΟΥΑΡΙΟΥ ΑΓΙΩΝ ΕΝΔΟΞΩΝ ΑΠΟΣΤΟΛΩΝ ΑΚΥΛΑ ΚΑΙ ΠΡΙΣΚΙΛΛΑΣ!\nΗ ΟΡΘΟΔΟΞΗ ΧΡΙΣΤΙΑΝΙΚΗ ΑΝΤΙΠΡΟΤΑΣΗ ΣΤΗΝ ΞΕΝΟΦΕΡΤΗ ΕΟΡΤΗ ΤΟΥ ΕΜΠΟΡΙΚΟΥ «ΒΑΛΕΝΤΙΝΟΥ...».\nΑγαπητοί μου φίλοι,νέοι και νέες, περπατώντας στους δρόμους της πόλης μας, βλέπουμε και πάλι αυτές τις ημέρες τις βιτρίνες των καταστημάτων (είδη δώρων, ανθοπωλεία και ζαχαροπλαστεία), στολισμένες επίκαιρα για μία ακόμη ξενόφερτη εορτή, αυτή του δυτικόφερτου «αγίου των ερωτευμένων» του εμπορικού Βαλεντίνου... Η οποία είναι δυστυχώς μια καρικατούρα της εμπορικής κατανάλωσης, ένα ακόμη κατασκεύασμα των αδίστακτων εμπόρων της Δύσης, για την παραπλάνηση των αφελών ρομαντικών...\nΟι δύο αυτοί ιεροί σύζυγοι αποτελούν για την Ορθόδοξη Εκκλησία μας την αληθινή εκδοχή του ανύπαρκτου και εμπορικού «αγίου Βαλεντίνου». Οι Άγιοι Ακύλας και Πρίσκιλλα , οι προστάτες του Χριστιανικού ζευγαριού, είναι πραγματικά πρόσωπα και όχι ανύπαρκτα! Ο μακαριστός Αρχιεπίσκοπος Χριστόδουλος είχε προτείνει να αντικατασταθεί με αυτή η φερμένη από την κακόδοξη «χριστιανική» Δύση «εορτή των ερωτευμένων».\nΑγαπητοί μου φίλοι και Χριστιανοί μου ο Άγιος Ακύλας και η Αγία Πρίσκιλλα είναι υπαρκτοί και ζωντανοί άγιοι της Εκκλησίας μας, οι οποίοι προστατεύουν τους ευσεβείς, τίμιους, αφοσιωμένους και τρυφερούς συζύγους και θεωρούνται ή Ορθόδοξη απάντηση στον καθολικό Βαλεντίνο. Αυτούς λοιπόν πρέπει να τιμάμε ως Ορθόδοξοι Χριστιανοί και όχι τον Βαλεντίνο, τον υποτιθέμενο προστάτη του ερωτικού σεξισμού και της υποκρισίας. Χωρίς βέβαια ανούσια υλικά δώρα και άνθη, που γρήγορα μαραίνονται, στους αγαπημένους μας, αλλά με έμπρακτη, ειλικρινή και άδολη αγάπη, η οποία δε μαραίνεται ποτέ!\nΕπιπλέον δε τα Ορθόδοξα Χριστιανικά ζευγάρια ας μην μένουμε μόνο σε μία ημέρα εκδήλωσης του έρωτος και της αγάπης μας προς τον άλλον. Διότι αγαπητοί μου λέγει ο Ιερός χρυστόστομος: “Δεν υπάρχει τίποτε, τίποτε πολυτιμότερο από το να αγαπιέται πολύ ο άντρας από τη γυναίκα του και η γυναίκα από τον άντρα της”. και πάλι “Δεν είναι η περιουσία που φέρνει τον πλούτο στους συζύγους, αλλά η μεταξύ τους αγάπη”.\nΑπολυτίκιον Ηχος δ’. Ταχύ προκατάλαβε.\nΆγιος Βαλεντίνος και Ορθόδοξη Εκκλησία.\nΟ Άγιος Βαλεντίνος δεν μνημονεύεται πουθενά στο Ορθόδοξο εορτολόγιο και, όπως ήταν φυσικό, η Ορθόδοξη Χριστιανική Εκκλησία ποτέ δεν τον παραδέχτηκε. «Ο Άγιος αυτός είναι για μας ανύπαρκτος. Είναι μια μυθοπλασία δυτικής προέλευσης», δηλώνουν άνθρωποι της Εκκλησίας. Με τη σειρά της και η Καθολική Εκκλησία στην αναθεώρηση του γενικού εορτολογίου της το 1969 υποβίβασε την ημέρα του Αγίου Βαλεντίνου σε τοπική εορτή, επειδή δεν γνώριζε σχεδόν τίποτα για τον βίο του, παρά μόνο ότι ετάφη στη Βία Φλαμίνια της Ρώμης στις 14 Φεβρουαρίου.\nΟ άλλος Oρθόδοξος «Βαλεντίνος» είναι ο Άγιος Υάκινθος και γιορτάζει στις 3 Ιουλίου, την ημερομηνία δηλαδή που μαρτύρησε για την αγάπη του Χριστού επί αυτοκράτορα Τραϊανού (το 98 μ.Χ.) σε ηλικία 20 χρόνων. Οπως αναφέρεται σχετικά, ήταν θαλαμηπόλος στην αυλή του αυτοκράτορα Τραϊανού και ο πρώτος ναός που χτίστηκε αφιερωμένος αποκλειστικά σ’ εκείνον βρίσκεται στα Ανώγεια της Κρήτης, σε κάποια από τις πλαγιές του Ψηλορείτη, φτιαγμένος από πέτρα, κρυφός, γιατί κρυφά είναι και τα αισθήματα.\nΧΡΟΝΙΑ ΠΟΛΛΑ ΚΑΙ ΕΥΦΡΟΣΥΝΑ ΣΤΑ ΟΡΘΟΔΟΞΑ ΧΡΙΣΤΙΑΝΙΚΑ ΖΕΥΓΑΡΙΑ ΚΑΙ ΣΤΟΥΣ ΕΡΩΤΕΥΜΕΝΟΥΣ ΝΕΟΥΣ ΚΑΙ ΝΕΕΣ ΜΑΣ ΜΕ ΤΙΣ ΠΡΕΣΒΕΙΕΣ ΤΩΝ ΑΓΙΩΝ ΜΑΣ ΑΚΥΛΑ ΚΑΙ ΠΡΙΣΚΙΛΛΑΣ ΠΛΗΜΜΥΡΙΣΜΕΝΑ ΔΕ ΚΑΙ ΑΠΟ ΘΕΙΟ ΕΡΩΤΑ!!\nΕπόμενο άρθρο Οι Πυροσβέστες έκοψαν την πίτα τους


*#221118 - 2.09MB, 46 pp. - 0.0/10 2 4 6 8 10 (-) - V/V/V - 6980×⇩ - Fynnjamin\n*#29903 - 1.09MB, 24 pp. - 0.0/10 2 4 6 8 10 (-) - !N/!N/!N - 11731×⇩ - Noam.mor\n*#665469 - 1.99MB, 19 pp. - 0.0/10 2 4 6 8 10 (-) - !N/!N/!N - 263×⇩ - Carlosro1699\n*#752950 - 2.16MB, 26 pp. - 0.0/10 2 4 6 8 10 (-) - !N/!N/!N - 66×⇩ - Carlosro1699\nContent is available under the Creative Commons Attribution-ShareAlike 4.0 License • Page visited 24,971 times • Powered by MediaWiki • Switch back to classic skin


Αγορά Venoten στα Χανιά\nVenoten στα Χανιά\nΤο Venoten είναι μια θεραπεία νέας γενιάς για κιρσούς που βασίζονται σε φυσικά εκχυλίσματα. Η επίσημη ιστοσελίδα σας επιτρέπει να αγοράσετε κρέμα Χανιά με έκπτωση 50%. Η Ελλάδα εγγυάται τη χαμηλότερη τιμή μόνο όταν παραγγελθεί από επίσημο προμηθευτή.\nΕάν θέλετε να παραγγείλετε το Venoten με €39, θα πρέπει να υποβάλετε αίτημα στον ιστότοπο πριν από το τέλος της ημέρας. Και για να διευκρινίσετε τις λεπτομέρειες της παραγγελίας για γρήγορη παράδοση του προϊόντος, εισαγάγετε τον αριθμό τηλεφώνου και το όνομά σας στη σύντομη φόρμα αίτησης στη φόρμα παραγγελίας και ο διαχειριστής θα σας καλέσει να κάνετε παραγγελία στην τρέχουσα έκπτωση. Δεν απαιτείται προπληρωμή, πληρωμή για παράδοση μετά την παραλαβή του δέματος από τον ταχυμεταφορέα ή μέσω ταχυδρομείου.\nΠού μπορώ να αγοράσω στα Χανιά Venoten\nΧαρακτηριστικά της παραγγελίας Venoten στα Χανιά\nΗ Ελλάδα καταπολεμά αποτελεσματικά τις κιρσούς, χρησιμοποιώντας σύγχρονη επιστημονική ανάπτυξη - Venoten cream - μια θεραπεία για τις κιρσούς με βελτιωμένα χαρακτηριστικά. Η κρέμα όχι μόνο εξαλείφει τα συμπτώματα, αλλά επίσης αντιμετωπίζει την αιτία της παθολογίας. Οι κιρσοί θα εξαφανιστούν σε λίγες μόνο εβδομάδες αν καταφέρετε να παραγγείλετε ένα προϊόν περιορισμένης έκδοσης στην Ελλάδα με παράδοση στην πόλη Χανιά. Εισαγάγετε τα προσωπικά σας δεδομένα στη φόρμα παραγγελίας για να παραγγείλετε το Venoten στον επίσημο ιστότοπο με έκπτωση στην τιμή των €39\nΗ προσφορά είναι περιορισμένη. Βιαστείτε για παραγγελία με έκπτωση 50%. Για να το χρησιμοποιήσετε στα Χανιά, ακολουθήστε τα εξής βήματα:\nΑφήστε ένα αίτημα - αφήστε ένα αίτημα στον ιστότοπό μας, αφήνοντας τα στοιχεία επικοινωνίας σας.\nΕπιβεβαιώστε την παραγγελία σας - επιλέξτε μια μέθοδο παράδοσης για να διευκρινίσετε τις λεπτομέρειες.\nΤελικός υπολογισμός - παραγγελία από εσάς! Παράδοση μέσω ταχυδρομείου ή ταχυμεταφορών 1-3 ημέρες με βολικό τρόπο για εσάς.\nΛάβετε υπόψη ότι το ακριβές κόστος αποστολής δέματος εξαρτάται από την απόσταση από την πόλη και επηρεάζει το τελικό κόστος των εμπορευμάτων. Ο επίσημος προμηθευτής δεν έχει προπληρωμή! Μετά την παραλαβή της παραγγελίας, η πληρωμή γίνεται μόνο αφού λάβετε το δέμα στη διεύθυνση σας ή στον ταχυμεταφορέα της εταιρείας μεταφορών, ανάλογα με τους όρους παράδοσης.\nΚριτικές χρηστών Venoten στα Χανιά\nΑθανάσιος, 34 Χρόνια, Χανιά\nΤα πόδια μου ήταν πραγματικά άσχημα όταν άρχισα να εφαρμόζω κρέμα Venoten πάνω τους. Φοβόμουν πολύ να επιδεινώσω την κατάσταση, αλλά προφανώς το γεγονός ότι όλα είναι φυσικά στη σύνθεση το καθιστά τόσο αποτελεσματικό. Χωρίς αλλεργίες ή ερεθισμούς και η ανακούφιση ήρθε αμέσως. Συνεχίζω να χρησιμοποιώ.\nΟι πιο αποτελεσματικές μέθοδοι για τη θεραπεία των κιρσών: φάρμακα, κάλτσες συμπίεσης και μπότες, λαϊκές θεραπείες, ιιδοθεραπεία και χειρουργικές μέθοδοι.\nΓια παραγγελία στα Χανιά Venoten


Πανελλήνιες 2019: Τρίτη στη σχολή των ονείρων της η Σίσσυ Γλακουσάκη - Ηράκλειο - Νέα Κρήτη\nΤώρα διαβάζετε: Πανελλήνιες 2019: Τρίτη στη σχολή των ονείρων της η Σίσσυ Γλακουσάκη\n«Χαράς Ευαγγέλια» για την οικογένεια Γλακουσάκη αφού η 18χρονη Σίσσυ κατάφερε μία μεγάλη επιτυχία για την ίδια αφού πλέον ο δρόμος για τη σχολή των ονείρων της είναι ελάχιστα βήματα μακριά.\nΗ νεαρή κοπέλα μίλησε στο neakriti.gr για την επιτυχία της, για τα… 18.189 μόρια που έβγαλε και για το λόγο που επέλεξε τη συγκεκριμένη σχολή.\n«Είμαι πάρα πολύ χαρούμενη που πέρασα σ’ αυτή τη σχολή. Ήταν η πρώτη μου επιλογή στο μηχανογραφικό και τα κατάφερα να μπω. Δεν το περίμενα βέβαια ότι θα μπω τρίτη στη σχολή μου» λέει η Σίσσυ.\nΗ ίδια, όπως αναφέρει, επέλεξε αυτή τη σχολή γιατί «και οι δύο μου γονείς είναι πολιτικοί μηχανικοί. Κατά κάποιον τρόπο είχα ζήσει τη δουλειά και μου άρεσε. Μετά είδα και τα μαθήματα στο Μετσόβειο Πολυτεχνείο, με ενδιέφεραν και την επέλεξα».\nΌσον αφορά στο πως βλέπει το μέλλον της, αλλά και τη ζωή της στην Αθήνα, η Σίσσυ Γλακουσάκη τονίζει πως «ανυπομονώ να φύγω από το Ηράκλειο και να μείνω στην Αθήνα. Σίγουρα θέλω να αφοσιωθώ στη σχολή μου και στη συνέχεια να ασχοληθώ με την ακαδημαϊκή καριέρα, όπως και η μητέρα μου».\nΣε κάθε περίπτωση, οι κόποι της Σίσσυς δικαιώθηκαν, κατάφερε να πετύχει το στόχο της και το neakriti.gr εύχεται καλή σταδιοδρομία στη 18χρονη, πλέον, φοιτήτρια.\nΝα σημειωθεί ότι η σχολή Πολιτικών Μηχανικών στο Εθνικό Μετσόβειο Πολυτεχνείο φέτος «έπιασε» 16.385 μόρια.


Δημητριάδος Ιγνάτιος: «Δεν θα μετατρέψουμε την Εκκλησία σε τουριστικό γραφείο»-Συνέντευξη στην ΕΡΤ1 - volos.ert.gr\nΠροσκεκλημένος στην εκπομπή «Πρωινή Ενημέρωση» της ΕΡΤ1, που παρουσιάζουν οι δημοσιογράφοι Νίνα Κασιμάτη και Χρήστος Παγώνης, ήταν σήμερα ο Σεβ. Μητροπολίτης Δημητριάδος κ. Ιγνάτιος. Ο Σεβασμιώτατος ανέλυσε στους συνομιλητές του τις σκέψεις και τις διαχρονικές απόψεις του για το μεγάλο ζήτημα, που τα τελευταία χρόνια, απασχολεί την πατρίδα μας και είναι το Προσφυγικό – Μεταναστευτικό.\n«Ένιωσα, πρώτα-πρώτα, ότι οι άνθρωποι έχουμε ανάγκη ν’ ακούσουμε αυτό που εσείς ονομάζετε αυτονόητο, που όμως, είναι μια αλήθεια, η αλήθεια του Χριστού, και ότι εγώ μιλάω ως Επίσκοπος. Κι έτσι βρίσκομαι εδώ. Και ως Επίσκοπος της Εκκλησίας του Χριστού πρέπει να πω – αν μπορώ – αυτό που θα έλεγε ο Χριστός. Και ο Χριστός μας είπε ότι κάθε άνθρωπος είναι μία ζωντανή εικόνα του Θεού. Είναι άνθρωπος. Είναι πλάσμα του Θεού. Κι εγώ δεν μπορώ να δω ξεχωριστά τους ανθρώπους. Τον κάθε άνθρωπο τον βλέπω με την ψυχή που έχει, με το πρόσωπο που έχει, απ’ όπου κι αν προέρχεται, σ’ ό,τι κι αν πιστεύει. Και πρέπει να τον υπερασπιστώ.\nΒεβαίως καταλαβαίνω τον πόνο, ξέρω το πρόβλημα. Επισκέφθηκα πρόσφατα τη Σάμο και τότε κατάλαβα τί σημαίνει να ζεις σήμερα στη Σάμο. Είναι συγκλονιστικό! Αν την είχες επισκεφθεί δέκα χρόνια πριν και την επισκεφθείς και σήμερα, καταλαβαίνεις τη διαφορά. Όμως, είναι αξιέπαινοι οι άνθρωποι των νησιών μας. Και θέλω να το πω δημόσια. Έγιναν παράδειγμα προς μίμηση! Είπαν όλοι, μπράβο στους Έλληνες. Για μένα αυτό είναι Ελληνισμός, αυτό είναι Ορθοδοξία».\nΕρωτηθείς αν εμμένει στις ως άνω απόψεις σήμερα που το πρόβλημα βρίσκεται σε νέα έξαρση, ο Σεβασμιώτατος απάντησε:\n«Βεβαίως! Για μένα ο κάθε άνθρωπος είναι μία εικόνα του Θεού. Ο Χριστός είπε, «θα με βρείτε εκεί, στους ελάχιστους αδελφούς μου». Εξάλλου, αυτό μας το έβαλε και ως κριτήριο: «Θα είστε δικοί μου, εάν με φιλοξενήσετε, εάν με ντύσετε, εάν με θρέψετε». Αυτό είναι το κήρυγμά μας. Αυτή είναι η πίστη μας. Κι αν θέλετε, αυτό έχει να κάνει και με τον ελληνικό πολιτισμό μας. Δεν είναι μόνο ότι γίναμε Χριστιανοί Ορθόδοξοι και πιστεύουμε σ’ αυτό… Μέσα στη μακραίωνη ιστορία μας, ως Έλληνες πλέον, ακόμη και προ Χριστού, ήμασταν αυτοί που μιλήσαμε πρώτοι για φιλοξενία, αυτοί που πρώτοι δώσαμε αξία σ’ αυτόν καθεαυτό τον άνθρωπο. Κι αν αγαπάμε την πατρίδα μας, αγαπάμε και τον πολιτισμό της και πρέπει και να τον εκφράσουμε. Καταλαβαίνω τον πόνο, δεν είμαι έξω από τα πράγματα. Καταλαβαίνω τον κόπο που έχει… Καταλαβαίνω τη δυσκολία, αλλά πρέπει να σταθούμε στον άνθρωπο. Στον κάθε άνθρωπο. Αυτό δεν παύει να είναι για μας το κήρυγμά μας».\nΣε ερώτηση για την εργαλειοποίηση της Θρησκείας από μερίδα εξτρεμιστών μουσουλμάνων, ο κ. Ιγνάτιος παρατήρησε τα εξής:\n«Πιστεύω ότι είναι λάθος να δεχτούμε ότι όλοι οι μουσουλμάνοι είναι εξτρεμιστές και επικίνδυνοι. Προς Θεού! Δεν είναι έτσι. Εξάλλου, έχουμε συμβιώσει οι Έλληνες μαζί τους. Έχουμε συμπολίτες μας που είναι μουσουλμάνοι. Αλήθεια, θα τους κατατάξουμε εκεί; Ασφαλώς, όχι. Βεβαίως, από τη στιγμή που η θρησκεία γίνεται εργαλείο πολιτικής, τότε τα πράγματα γίνονται όντως επικίνδυνα. Είναι το χειρότερο που μπορεί να συμβεί. Έτσι, λοιπόν, πρέπει να σταθούμε και, αν μπορούμε, να δούμε ποιο είναι αυτό το μετριοπαθές Ισλάμ, που θα μπορούσε να ανατρέψει το φανατικό Ισλάμ ή να το αντιμετωπίσει μέσα από τα ίδια του τα σπλάχνα. Η θρησκεία, όταν γίνεται εργαλείο, μετατρέπεται σε φανατισμό και σε εμπόλεμη κατάσταση. Όταν παραμένει η πίστη στον Θεό, είναι πάντοτε ειρηνική θρησκεία… Σε κάθε περίπτωση, εμείς πρέπει να παραμείνουμε σ’ αυτό που είμαστε, σ’ αυτό που εκπροσωπούμε, σ’ αυτό που έχουμε έρθει να διδάξουμε. Φυσικά, η Πολιτεία πρέπει να πάρει τα μέτρα της. Οι άνθρωποι που έχουν την ευθύνη πρέπει να κάνουν το καλύτερο δυνατόν για το λαό μας. Κανείς δεν το αμφισβητεί αυτό. Εγώ, όμως, ως Επίσκοπος επιμένω να τονίζω, ότι ο κάθε άνθρωπος είναι μία ζωντανή εικόνα του Θεού. Ότι θα μετρηθούμε στο πώς θα σταθούμε ως άνθρωποι απέναντι στους ανθρώπους… Δεν μπορώ να εξουθενώσω ανθρώπους, δεν μπορώ να τους κατατάξω σε άλλη κατηγορία, δεν μπορώ να τους αποβάλω ή να τους απορρίψω, επειδή έχουν μια άλλη θρησκεία και έναν άλλον πολιτισμό. Δεν έχουμε να φοβηθούμε εμείς οι Έλληνες. Έχουμε τόσο σημαντικό πολιτισμό και τέτοια αλήθεια, που δεν πρέπει… Εξάλλου, ο φόβος γεννάει φόβο, η βία γεννάει βία. Ε, λοιπόν, δεν πρέπει να πέσουμε σ’ αυτή την παγίδα… Η ενότητά μας είναι το όπλο μας! Αυτή μπορεί να είναι η ασπίδα μας. Και πρέπει να έχουμε ασπίδα. Αλλά, με την ενότητα και με το να σταθούμε ως άνθρωποι προς ανθρώπους…\nΣτον Βόλο υποδεχθήκαμε τα προσφυγόπουλα με χειροκροτήματα στα σχολεία. Κι είπαμε το αυτονόητο. Υπάρχει άνθρωπος που μπορεί να στερήσει απ’ αυτά τα παιδιά το περιβάλλον του σχολείου; Κι ένα δώρο που κάνει η Ελληνική Πολιτεία είναι η δωρεάν Παιδεία σ’ όλα τα παιδιά. Και στη συνέχεια, είπαμε το εξής: Θέλουμε αυτοί οι άνθρωποι – που οι περισσότεροι θα φύγουν, δεν θα μείνουν – φεύγοντας, να θυμούνται μια όμορφη πόλη, που λέγεται Βόλος, κι ανθρώπους, που τους αγάπησαν και τους περιέθαλψαν, για να ξαναγυρίσουν με αγάπη; Δεν θέλουμε ποτέ να φύγουν τρομοκρατημένοι, δεν θέλουμε ποτέ να φύγουν έχοντας μέσα τους αισθήματα μίσους από ανθρώπους που ήταν συνάνθρωποί τους».\n«Ο Χριστιανισμός δεν έχει τίποτε να φοβηθεί, ιδιαίτερα εμείς οι Ορθόδοξοι. Η Ευρώπη έχει ένα θέμα, γιατί έχει απεμπολήσει, εν πολλοίς, τον Χριστιανισμό και τον αντήλλαξε με μία εκκοσμίκευση, που δεν ξέρω πού θα φτάσει. Στην Ελλάδα, όμως, έχουμε την αλήθεια, έχουμε την Ορθοδοξία μας, έχουμε την πίστη μας, που είναι ενοποιός δύναμη. Όσο παραμένουμε εμείς σωστοί Ορθόδοξοι Έλληνες, πιστεύω ειλικρινά, δεν έχουμε τίποτε απολύτως να φοβηθούμε. Συναντηθήκαμε πολλές φορές με πολιτισμούς, συναντηθήκαμε και με θρησκείες… Ίσα-ίσα, ίσως αυτό μας ενισχύσει να καταλάβουμε τον θησαυρό που έχουμε ακόμη περισσότερο. Νομίζω, ότι αυτό συμβαίνει ήδη στις μέρες μας… Σε όλες τις Μητροπόλεις, μηδεμιάς εξαιρουμένης, η Εκκλησία κάνει ό,τι μπορεί να περιθάλψει, να συνδράμει και να βοηθήσει. Ιδιαίτερα στα νησιά μας, αλλά και σ’ όλες τις ακριτικές περιοχές κι όπου έχουμε μετανάστες ή πρόσφυγες. Μπορεί να υπάρχουν και κάποιες πιο συγκρατημένες φωνές, εντάξει… Είμαστε κι εμείς ένα ελεύθερο εκκλησιαστικό σώμα. Έχουμε αυτό που λέμε, Συνοδικό σύστημα, και ο καθένας μπορεί να πει τη γνώμη του. Κι ίσως αυτό φέρνει κι έναν γόνιμο διάλογο που ενισχύει την αλήθεια».\nΓια τις πρόσφατες εξελίξεις στις σχέσεις της Εκκλησίας της Ελλάδος με το Πατριαρχείο Μόσχας και αν υπήρχε ανάγκη για την αναγνώριση της Αυτοκέφαλης Εκκλησίας της Ουκρανίας, ο Σεβασμιώτατος παρατήρησε τα εξής:\n«Υπήρχε απόλυτη ανάγκη. Πρώτα-πρώτα, εμείς δεν αποδώσαμε την Αυτοκεφαλία. Αυτό το έκανε το Οικουμενικό μας Πατριαρχείο. Και το έκανε, γιατί πρέπει όλοι να έχουμε συνείδηση ότι πρόκειται για ένα ξεχωριστό έθνος, το Ουκρανικό. Είναι Ουκρανοί, που έχουν ξεχωρίσει από το ρωσικό έθνος και από τους Ρώσους. Και θέλησαν, όπως όλα τα έθνη, όπως οι εμείς οι Έλληνες, όπως και οι Ρουμάνοι, οι Σέρβοι, οι Βούλγαροι, να έχουν τη δική τους Αυτοκέφαλη Εκκλησία. Δυστυχώς, μέσα από τη σχέση τους με τη Ρωσική Εκκλησία, στην οποία ανήκαν μέχρι τώρα, δεν μπόρεσε να βρεθεί λύση και με τις συνθήκες που επικρατούν, ούτε πρόκειται να δοθεί από κει η λύση. Το Οικουμενικό Πατριαρχείο είχε πάντοτε αυτό το προνόμιο, να δίδει το Αυτοκέφαλο. Άπαξ και το Οικουμενικό Πατριαρχείο συνοδικά αποφάσισε να το κάνει, εμείς δεν θα μπορούσαμε να μην αναγνωρίσουμε, στη συνέχεια. Η σχέση μας με το Οικουμενικό Πατριαρχείο είναι τέτοια, που επιβάλλει να ακολουθήσουμε αυτό. Κι εξάλλου, είναι κάτι που κι εμείς το ζητήσαμε, κάποτε, και το αποκτήσαμε. Είναι μια δυσκολία, όντως, μέσα στην Ορθόδοξη Εκκλησία, αλλά ας σκεφθούμε ότι κι εκεί έχουμε ανθρώπους, τους οποίους δεν μπορούσαμε ν’ αφήσουμε στο Σχίσμα, αλλά έπρεπε να έρθουν κι αυτοί μέσα στην κοινωνία της Ορθοδόξου Εκκλησίας. Τα υπόλοιπα, τα διεκκλησιαστικά, ελπίζω, ότι κάποια στιγμή θα διευθετηθούν… Νομίζω ότι για την Ορθόδοξη Εκκλησία της Ελλάδος, η στάση που κράτησε ήταν μονόδρομος. Δεν υπήρχε άλλη λύση. Και νομίζω ότι έγινε με σύνεση, ώστε να φθάσουμε σ’ ένα αποτέλεσμα και, πιστεύω, ότι τελικά θα βρεθούν οι λύσεις που θα οδηγήσουν και πάλι στην πλήρη ενότητα της Ορθοδοξίας».\nΕρωτηθείς για την απόφαση της Ρωσικής Εκκλησίας να απαγορεύσει την διοργάνωση προσκυνημάτων σε συγκεκριμένες Μητροπόλεις της Εκκλησίας της Ελλάδος, απάντησε ως εξής:\n«Λυπάμαι πάρα πολύ που θα το πω… Εάν μετατρέψουμε την Ορθόδοξη Εκκλησία σε τουριστικό γραφείο, συγγνώμη, δεν μπορώ να συμμετάσχω σ’ αυτόν το διάλογο, λυπάμαι πάρα πολύ… Φοβάμαι ότι υποτιμάμε πάρα πολύ την έννοια Εκκλησία, την έννοια Ορθοδοξία… Είναι πολύ όμορφο να έχουμε προσκυνητές, θέλουμε κι εμείς, αλλά αλλοίμονο αν οι διεκκλησιαστικές σχέσεις κρίνονται από το αν θα προσκυνήσουν οι άνθρωποι τη μια εικόνα της Παναγίας ή την άλλη… λυπάμαι πολύ που φθάσαμε σ’ αυτό το σημείο».


Περίληψη: Η Ναζάν, έχοντας πλέον εξαντλήσει κάθε μέσο στην προσπάθειά της να απομακρύνει τον Σερκάν απ’ τα κορίτσια του ιδρύματος, θα καταφύγει σε μια τελευταία λύση ανάγκης. ‘Ετσι θα αναγκαστεί να απειλήσει τον γιο της, πως θα βλάψει τις κοπέλες. Ο Σερκάν θα κάνει πίσω για να προστατέψει την Εϊλούλ.


Power Health Alpenkraft Syrup 100 Ml | Bιταμίνες-Συμπληρώματα, Συμπληρώματα διατροφής, Κρυολόγημα | Power Health\nBιταμίνες-Συμπληρώματα - Power Health Alpenkraft Syrup 100 Ml\nΤιμή καταλόγου: 11,96€ Τιμή: 8,37€ Κερδίζετε: 3,59€ ( -30% )\nΈλαιο γλυκάνισου 0,012g, Έλαιο μάραθου 0,012g, Έλαιο ευκαλύπτου 0,007g, Έλαιο μέντας 0,007g, Υδατικό εκχύλισμα 18,3g σε απεσταγμένο νερό 15,1g των φυτών: 0,600g Θυμάρι, 0,131g Άνθη χαμομηλιού, 0,131g Άνθη φλαμουριάς, 0,095g Γλυκάνισο, 0,095g Κύμινο, 0,095g Μάραθο, 0,069g Στρόβιλοι λυκίσκου, 0,042g Πολυκόμπι, Σασχαρόζη, μέλι, εκχύλισμα βύνης, νερά, αιθανόλη 96% (<1,2 % ν/ν), εκχύλισμα πευκοβελόνας, εκχύλισμα γλυκόριζας, έλαιο πευκοβελόνας, αλγινικό νάτριο, λάδι λεμονιού.\nΆνω των 12 ετών: Λαμβάνετε 1-3 φορές την ημέρα ένα κουτάλι σούπας (δηλ. 10 ml), αφήνετε το σιρόπι να απλωθεί σε όλη τη στοματική κοιλότητα και μετά καταπίνετε σιγά-σιγά. Διαβητικοί: Ένα κουτάλι τής σούπας (10ml) παρέχει 0,75 Βυ (1 Bread Unit αντιστοιχεί σε 12g υδατάνθρακες). Εγκυμοσύνη / θηλασμός: Μη λαμβάνετε κανένα σκεύασμα κατά τη διάρκεια της εγκυμοσύνης και του θηλασμού, εκτός κι αν συνιστάται απά το γιατρό σας.